koti – IN THE MIDDLE\nlokakuu 17, 2016 Niina 3 Comments\nTähän aikaan vuodesta he tulevat aina mieleeni. Näin syksyllä, ilmojen kylmetessä. Tässä yltäkylläisyyden maailmassa tuntuu ihan hullulta se, että toisilta puuttuu sellainen peruspilari kuin koti. Asunnottomien yötä vietetään vuosittain. Siitä uutisoidaan ihan kiitettävästi koska olen itsekin sen useampana vuonna bongannut, mutta mieleeni… Continue Reading →\nElämä, Lifestyle\tasunnoton, Asunnottomien yö, asunnottomuus, häpeä, koti, onnellisuus\nlokakuu 2, 2016 Niina 4 Comments\nOlen odottanut muuttoviikonloppua kuin kuuta nousevaa. Toisaalta olen yrittänyt olla ajattelematta sitä liikaa, sillä päivät tuntuvat madelleen, mitä lähemmäksi kuun vaihde on hiipinyt. Kun tietää asuvansa jossain vain väliaikaisesti, ei sellaiseen paikkaan pysty asettumaan oikeasti. Kuukauden ajaksi ei kannata purkaa… Continue Reading →\nElämä, Koti, Lifestyle\telämä, ero, koti, lifestyle, uusi alku


Riisuudutko alasti gynellä? | sivu 8 | Keskustelu | Anna\nnätti näinkin Vierailija\nKävin tuossa jokin aika sitten uudella gynekologilla. Hän pyysi riisumaan sekä rinnat että alapään paljaaksi. Rinnat siksi, että voi samalla tutkia nekin. Koska minulla sattui olemaan mekko päällä, olin siis ihan nakuna. Lääkäri, nainen, sanoikin, ettei hän pelkää alastomia naisia.\nEi ollut ollenkaan ahdistavaa tai vaikeaa.\nnätti näinkin, 07.06.2010\nHeippa Minna85. Erittäin analyyttisiä vastauksia aiheeseen.\nUskon kyllä vahvaan itsetuntoosi ja -varmuuteesi. Samoin kun kerrot miten hyväkroppainen olet...muistanet postittelun\nMinäkin olen taas viimekerralla ottanut kaikki pois vuotuisella käynnilläni ja ei gyne mitenkään kommentoinut tapahtumaa, sai samalla kerralla tutkittua tavittavat paikat.\n...että hyväksyy itsensä Vierailija\nMinusta kai se on oman naiseutensa hyväksymisen tunnusmerkki, kuta luontevammin pystyy tähänkin asiaan suhtautumaan. Viimeksi gynellä oli tutkimusvälineet loppu kun makasin pöydällä ja hänen piti lähteä niitä hakemaan, mutta ei minulla ollut pöydältä kiire minnekään: naureskelin lähinnä, että jos joku pamahtaa sisälle, niin täällä sitä ollaan. Jokainen paikka minusta on minua, naista, ja minä hyväksyn itseni.\n...että hyväksyy itsensä, 18.10.2010\nJos ei tykkää maata alastomana tuntemattoman ihmisen räpelöitävänä gynen tuolissa, niin ei se välttämättä tarkoita sitä, että ei hyväksyisi kroppaansa. On paremminkin luonnollisempaa, että tuntee olonsa vähintään vaivautuneeksi, olipa kroppa minkä näköinen tahansa.\nVarttuneempi kävijä;8649356 sanoi:\nEi tässä ny hitto vie ole kysymys siitä, miltä lääkäristä tuntuu, itse on ammattinsa valinnut. Potilas tässä tilanteessa tulee ottaa huomioon. Ihan naurettavaa riisuutua täysin alasti "ajan säästämiseksi." Kai sä maksat käynnistä, eikö siihen hintaan aika kuulu?\nSinulla ei ole mitään sitä vastaan, että riisuunnut alastomaksi gynen luona, vaikka sitä ei välttämättä tarvita. Mutta et voi nimettömänä ja tuntemattomana tänne kirjoittaa tuota syytä? Löytyihän sinultakin jonkinlainen intimiteetin taju.\nJotkut voi jopa omalla nimellään hölöttää mitä henkilökohtaisia asioita missä tahansa, mutta eivät riisuunnu alasti missä tahansa. Toinen voi riisuutua missä tahansa, mutta ei kertoisi mitään henkilökohtaista missään.\nmeitä on moneksi, 18.10.2010\nkukahan oli kukkuuuu Vierailija\nTässä todella terveen tuntuinen, omilla aivoillaan ajatteleva henkilö. Mutta arvatkaas mitä? Täällä ehdotettiin psykiatrista hoitoa!\nkukahan oli kukkuuuu, 18.10.2010\nvuoron perään Vierailija\nMinä kun käyn gynellä, niin eka housut pois kun tutkii alapään, housut takaisin jalkaan ja rinnat paljaaksi kun tutkii rinnat ja mittaa verenpaineen siinä samalla sitten. Minusta on kiva näin, en tykkäisi olla ihan nakuna päästä varpaisiin samalla kertaa!\nvuoron perään, 19.10.2010\nOlen avustanut lääkäreitä erilaisissa tutkimuksissa ja kokeiden otossa. Meillä käytettiin potilaita peittämään isompia tai pienempiä pyyhkeitä, riippuen siitä, mitä kohtaa tutkittiin. Koskaan ei potilaan tarvinnut paljastella enempää kuin oli tarpeellista. Vain se kohta, josta otettiin kokeita paljastettiin kerrallaan ja muu keho pyyhkeen alle piiloon. Jos otettiin kokeita sekä rinnoista että nivusista, niin yksi paikka kerrallaan paljaaksi.\nOli kuitenkin myös potilaita, jotka itse halusivat paljastella enemmän kuin tarpeellista. Jos otettiin kokeita vaikka nivusista, niin laitoin pyyhkeen siten, että pippeli tai pimppi ei ollut paljaana. Jotkut potilaat, sekä naiset että miehet, saattoivat kuitenkin itse vetää pyyhkeen sivuun siten, että sukuelimet paljastui. Joskus vedin pyyhkeen takaisin peittämään ja joskus he vetivät sen taas takaisin. Eli aivan selvästi halusivat näytellä.\nAjattelin, että miksi gynellä tarvitsisi paljastella enemmän kuin tarpeellista, kun ei sitä muidenkaan lääkäreiden luona käydessä tehdä. Ehkäpä nämä kirjoittajat, jotka riisuvat itsensä alasti gynellä, ovat niitä, jotka vetäisivät pyyhkeenkin sivuun?\nEhkäpä nämä kirjoittajat, jotka riisuvat itsensä alasti gynellä, ovat niitä, jotka vetäisivät pyyhkeenkin sivuun?\nTämähän on hauska keskustelu.\nEn ole koskaan riisunut alasti gynellä eikä kukaan lääkäreistä ole pyytänyt niin tekemäänkään. Mietin tääs vaan, mitenkähän toimisin jos niin pyydettäisiin. Saattaisin aluksi ihmetellä, onko se ihan todella tarpeen mutta enköhän lopulta toimisi pyynnön mukaan. Hei, siinähän on kysymys vain lääkäristä joka yrittää tehdä työnsä mahdollisimman hyvin. Tuskin hän muistaisi minua enää käyntini jälkeen.\nOppia ikä kaikki, 18.06.2011\nVoi herranjumala sentään, että jotkut jaksavat vastailla jollekin aivottomalle provoilijapojalle...\nrgergerg sanoi: ↑ Näytä alkuperäinen viesti\nMiksi tätä keskustelua ei sitten pitäisi käydä? Eihän tänne kenenkään ole pakko vastata.\nMiksi nykyihminen tekee alastomuudesta noin ison asian? Alasti tänne tulemme ja viimeisenäkin joku näkee meidät ilman rihman kiertämää. Maasta tämä ruumis on tullut ja alasti ne hirvet ja kissatkin kulkevat ja vielä kaikkien nähtävillä. Niillä vain sattuu olemaan enemmän karvoitusta.\nOlen ollut alasti gynellä. Silloin selviteltiin erästä harvinaisemman syndrooman mahdollisuutta. Toisen kerran olin alasti, kun gyne sisätukimuksen jälkeen päätti tutkivansa myös rinnat. Pyysi istumaan pöydän reunalle ja ottamaan puserot ja rintaliivit pois. Siinä sitten olin alasti. Minusta olisi ollut kauheampaa nousta siitä ensin pyrstyö paljaana ,mennä pukemaan housut ja tulla takaisin ilman yläosaa. Tuntui, että paljon vähemmällä pääsin noin.\nEn siis ihmettele yhtään, jos joku sanoo gynen pyytämään riisutumaan kokonaan. Se, että joku on patologisoinut alastomuudenkin, on sitten eri asia ja asian pohtminen kuulunee psykiatrian palstalle.\nToiset eivät vain pidä alastomuutta mitenkään ihmeellisenä asiana: ehkäpä he eivä tole erotisoineet niitä tilanteita. Ei siihen tarvita mitään itsensäpaljastelupersoonaa.\nMeilläki 6-luokan tarkistuksessa piti olla iha vai pikkuhousuilla koko lopputarkastus ja lopuksi se katsoi vielä pikkuhousuihin,eikä sanonut mitään,mutta se oli kyllä nainen.Mutta silti tosi ällöö!Seiskalla sama lääkäri teki tarkistuksen,mutta ei onneksi katsonut housuun!Kyllä vähän pelotti mennä sinne uudestaan ja vielä ensimäisenä!\nTerve järki Vierailija\nJokainen nainen, joka kuvittelee ettei gynen erikoisalakseen valinneella miehellä ole taustalla omaa seksuaalista aspektia on sinisilmäinen hölmö.\nTerve järki, 20.07.2015\nGynekologini pyytää riisumaan pikkuhousut ja avaamaan rintaliivit. Puen hameen ylle gynekologille mennessäni ja vedän sen tutkimustuolissa ylös. On toiminut ihan hyvin.\nEi ongelmaa, 20.07.2015\nKerran on pyydetty jättämään vain sukat jalkaan. Olin silloin lapsettomuustutkimuksissa, ja lääkäri halusi katsoa muunmuassa mahdollisesti runsaamman karvojen kasvun ja aknen levinneisyyden pco-epäilyn vuoksi. Tutki rinnat ja ultrasi munasarjat. Tämä tuntui oudolta, mutta hän oli hyvin asiallinen ja hoiti työnsä. En edes ajatellut, että siinä mitään seksuaalista oli, ennemminkin uskon olevan kyse kiireestä.\nEn riisu kuin alushousut ja sitten yleensä vielä pieraisen oikein kunnolla juuri ennen tutkimusten alkua. Lääkäri ei ole moksiskaan moisesta vaan aloittaa siinä muina miehinä tutkimuksensa. Ja kun alatutkimus on ohi, niin housut ylös ja sitten vielä normaali rintojen tarkastus, eli paita pois ja rintsikat myös. En siis riisu ihan täysin alastomaksi itseäni, koska eihän siinä ole mitään mieltä että kekkuloi siellä täysin ilman vaatteita koko tutkimuksen ajan.\nAinoa ongelma on se, että valituksesta ei ole mitään hyötyä. Valituksia käsittelevät toiset lääkärit eikä korppi korpin silmää noki. Kaikki mieslääkärin intiimitoimet naisiin pitäisi lailla kieltää sillä mies on mies vaikka voissa paistaisi. Ja himot ne on hiirelläkin.\nMinusta tuntuu hassulta, että gynekoligin tai urologin ammattiin liitetään hinku katsella alastonta ihmistä. Eivätköhän he näe niitä ihan niin paljon kaikenlaisia, että ihmettelen enemmänkin sitä, että omassa elämässä yleensäkään säilyy kyky innostua omasta puolisosta tai kumppanista!\nAjatelkaapa vain vaikka sitä hajujen määrää, joista lääkäri ei saa nyrpistellä nenäänsä, vaikka se miten inhottaisi. Niitä takuulla on, vaikka peseytyisi miten tarkkaan tahansa.


Mitä tänään tarvitsemme? | Päivämies\nOn paikallaan, että teemme tulevaisuuden suunnitelmia. Niihin saattaa liittyä huoli siitä, miten hankimme jokapäiväisen leipämme. Jeesuksen opettamaan Isä meidän -rukoukseen sisältyvän pyynnön ”anna meille tänä päivänä meidän jokapäiväinen leipämme” painopiste on kuitenkin tässä päivässä.\nJeesus opetti vuorisaarnassaan ottamaan oppia taivaan linnuista ja kedon kukista. Jumala pitää niistä huolen. Jeesus ei opettanut huolettomuutta, joka johtaa työn ja tehtävien laiminlyömiseen. Hän opetti pyhää huolettomuutta, sitä että asiat saa jättää Jumalan käsiin. Jeesus opetti etsimään ensin Jumalan valtakuntaa ja hänen vanhurskasta tahtoaan, niin kaikki muu sen ohessa annetaan.\nTarvitsemme sopivan määrän ravintoa, työtä, lepoa ja virkistystä, jotta voimme kokea elämän mielekkääksi. Luther laajentaa Vähässä katekismuksessa jokapäiväisen leivän käsitettä. Jokapäiväinen leipä kuvaa elämän tarpeita kokonaisvaltaisesti: ruumiin ravintoa, terveyttä, hyviä ihmissuhteita ja turvallista yhteiskunnallista elämää. On tärkeä rukoilla maallisen esivallan ja hallinnon puolesta. Sitä Jumala käyttää jokapäiväisen leipämme ja koko ajallisen elämämme turvaamiseen ja ylläpitämiseen.\nKaikki elämän lahjat tulevat Jumalalta. Sielunvihollinen kiusasi Jeesusta ja pyysi häntä muuttamaan kivet leiviksi. Jeesus vastasi kiusaajalle, ettei ihminen elä ainoastaan leivästä. Meillekin voi tulla kiusaus ottaa jokapäiväiseen leipään liittyvät ratkaisut väärällä tavalla omiin käsiin. Rehellisesti ja lainkuuliaisesti eläen tulemme riittävän hyvin toimeen.\nKun kokoonnumme seuroihin Jumalan sanan kuuloon, tilanne on kuin kerran Jeesuksen aikana Tiberian järven rannalla. Pienellä pojalla oli viisi leipää ja kaksi kalaa. Ruokittavana oli valtava määrä ihmisiä. Sananpalvelijalla ei ole jaettavana tänäänkään mitään omaa elämän leipää tarvitsevalle. Mutta kun Jumala siunaa ja avaa sanansa, jaettavaa on kaikille. Pienen pojan eväät riittävät.\nJeesus on itse elämän leipä ja Sana. Jumalan valtakunnasta kuuluu tänäänkin kutsu ruokapöytään. Ihmisen kuolematon sielu tarvitsee ravinnokseen elämän leipää.


Onko tässä Suomen näyttävin pihakuusi? Vantaalaisen Rainerin joulupuussa on 3600 valoa - Kotimaa - Uutiset - MTV.fi\nOnko tässä Suomen näyttävin pihakuusi? Vantaalaisen Rainerin joulupuussa on 3600 valoa\nKotimaa Julkaistu 14.12.2016 06:30\nVantaan Rajakylässä talven pimeyttä valaisee jättiläismäinen pihakuusi. Rainer Puschmann on vaalinut jouluperinnettä jo parikymmentä vuotta tuodakseen naapurustoon joulumieltä.\nVarhain aamulla Rainerin pihakuusi on vaikuttava näky. Se on useita metrejä korkea ja valaisee kaikki lähitalot ja aidan vieressä kulkevan jalkakäytävän.\nRainer putsaa ponnekkaasti auton etulasia jäästä. Yhtä toimelias saksalaissyntyinen mies on muutenkin, sillä harva ottaa 14 metriä korkean pihakuusen valaisun joulukiireiden listalle.\nRainer Puschmann tuo naapureille hyvää joulumieltä.\nNyt yli 30 vuotta Suomessa asunut Puschmann on onnistunut kuusellaan luomaan naapurustoon yhteisen tradition, joka on Saksassakin voimissaan.\n– Se on vuosien varrella muodostunut tärkeäksi perinteeksi. Ihmiset kysyvät, tuleeko joulukuusi tänäkin vuonna, ja tätä on nyt jatkettu 20 vuotta. Se on minulle tärkeä harrastus, ja mielelläni koristelen.\nPuschmann muutti Rajakylään vuonna 1996. Samana vuonna hän ripusti ensimmäiset valot.\n– Olen iloinen kun naapurit tykkää, ja se on sen tarkoituskin.\nValojen asennus vie päivän\nPihakuuseen menee useita valosarjoja. Joka vuosi on hankittava uusia.\nYhteensä sarjoja on kymmeniä metrejä, liki sata. Pitkät sarjat ovat myös turvallisuustekijä, vaikka niiden saatavuus Suomesta on hankalaa.\n– Moni ihmettelee, kuinka monta pistorasiaa tarvitaan, naureskelee Puschmann. Hänen mukaansa valot tulee suhteuttaa kuusen kokoon.\nKuusessa säteilee 3600 lamppua.\nValosarjojen asennukseen ja niiden poistamiseen tarvitaan nyt jo nosturi. Valojen huoltamisessa ja asennuksessa on omat niksinsä.\n– Kun on ollut myrskyä, ne saattavat vaurioitua. Lisäksi pitää ottaa huomioon mahdollinen lumilasti.\nPelkkään asennusoperaatioon menee tällä hetkellä päivä. Toinen mokoma kuluu, kun kuusi riisutaan.\nValot vaativat huolenpitoa\nRainer käy kaikki sarjat läpi vuosittain ja vaihtaa sammuneet lamput. Sesongin ulkopuolella, eli loppiaisesta ensimmäiseen adventtiin, valot säilyvät kellarivarastossa.\nJoka vuosi pienten valojen määrä lisääntyy. Nyt niitä on 3600 ensi vuonna jo enemmän.\n– Kuusi kasvaa suurin piirtein 40 senttiä vuodessa. En ole mitannut tarkasti, mutta kyllä se kasvaa yllättävän nopeasti. Olen ottanut kuvia vuosien varrelta ja yllätyn itsekin.\nKuusi on nyt 14 metriä korkea.\nPuschmann epäilee, että jossain vaiheessa kuusen koristelussa tulee korkeusraja vastaan. Hän kannustaa myös muita pihakuusiharrastajia, jotka kasvattavat kuusiaan meidän kaikkien jouluiloksi.\n– Sanotaan terveisiä kaikille pihakuusen koristelijoille. Ja iloa ja joulumieltä kaikille ohikulkijoille.\nAsiantuntijat Savon Sanomille: Nykyhallitus ei voi ottaa kunniaa talouskasvusta Aamulehti: Näsijärvellä kadonneen luistelijan etsinnät jatkuivat iltamyöhään hengenvaarallisista olosuhteista huolimatta


juhlaan Archives - Gurmee\nTag Archives for: "juhlaan"\nMaku-lehden Kaneli & Sokeri -numerosta (3/2014) löytyi herkullisen kuuloinen raparperibebeiden resepti joka paljastui ihanaksi herkuksi! Bebe-täyte on muuten ihan mielettömän hyvää ja sopisi [...]\nbrunssi, Joulu, Juhlaan, Ruoka, Välipala\nViikonloppuna oltiin juhlimassa kummipojan 7v-synttäreitä. Tarjolla oli vaikka mitä hyvää, mm. maailman parasta suklaakakkua ja ihanaa mehevää savuporopiirasta, mikä piti tietysti kuvata ja [...]\nNämä poropiiraat ovat taaaaaaaaivaaaaallisia! :D Meheviä, maukkaita… aaah.. täydellisiä alkupalana, iltapalana, välipalana, juhlaan, arkeen.. mihin vaan. Mikä tahansa tekosyy käy! Tämä on [...]


Vladimir Jurkevitš – Wikipedia\nVladimir Jurkevitš työstämässä pienoismallia SS Normandiesta\nVladimir Ivanovitš Jurkevitš (ven. Влади́мир Ива́нович Юрке́вич, 1885–1964) oli venäläinen laivasuunnittelija. Hän suunnitteli laivoja Venäjällä, Ranskassa ja Yhdysvalloissa. Hänen kuuluisin luomuksensa oli S/S Normandie.\nJurkevitš opiskeli Pietarissa vuosina 1903–1907. Valmistumisensa jälkeen hän meni Kronstadtin laivastokouluun, ja Venäjälle tuhoisan Venäjän -Japanin sodan jälkeen työskenteli kotimaansa laivaston ajanmukaistamiseksi. Hän omistautui työlleen täysin, ja vuonna 1911 valmistunutta Sevastopol-nimistä taistelualusta pidettiin aikaansa edellä olevana. Lisäksi hän oli mukana sukellusveneiden suunnittelussa.\nVenäjän sisällisodassa Jurkevitš kannatti valkoisia. Kun Pjotr Wrangelin armeija kärsi tappion Krimillä vuonna 1920, hän siirtyi Turkkiin.\nElämä Turkissa oli vaikeaa. Jurkevitš ei saanut oman alansa töitä, vaan työskenteli satamassa ahtaajana ja korjasi yhdessä toisten emigranttien kanssa autoja. Vuonna 1922 hän siirtyi Pariisiiin.\nRanskassa Jurkevitšin elämä vähitellen koheni. Hän työskenteli aluksi sorvaajana Renaultin autotehtaalla ja piirsi rakennepiirustuksia telakalla. Hänelle tuli tilaisuus esitellä suunnitelmiaan Cunard Linelle, joka oli suunnittelemassa uutta RMS Queen Marya. Hän esitti, että jos alus rakennettaisiin hänen suunnitelmiensa mukaan, sen teho nousisi yhden kuudesosan verran. Cunard Linen johto torjui suunnitelman liian radikaalina.\nJurkevitš pääsi töihin Penhoët-yhtiöön, jolla oli yksinoikeus matkustajalaivojen suunnitteluun. Yhtiö oli saanut tilauksen suuresta Atlantin linjalaivasta. Aluksesta oli tuleva myöhemmin kuuluisa S/S Normandie. Jurkevitš päätti tehdä työn lähes kokonaan yksin. Hän aloitti työn vuonna 1929 ja työskenteli lähes ympärivuorokautisesti.\nTalouskriisi ja muut vaikeudet aiheuttivat sen, että S/S Normandie teki neitsytmatkansa vasta 1935. Aluksen keskinopeus oli lähes 30 solmua, ja se voitti Atlantin Sinisen nauhan. Jurkevitšin luomat vallankumoukselliset tekniset ratkaisut tekivät S/S Normandiesta lähes yhtä nopean kuin RMS Queen Marysta, jonka koneet tuottivat 200 000 hevosvoiman tehon. S/S Normandien koneet tuottivat 160 000 hevosvoiman tehon ja kuluttivat huomattavasti vähemmän polttoainetta.\nJurkevitš oli viimein saavuttanut menestystä. Hän perusti suunnittelutoimiston BAKNI. Toimisto sai asiakkaita monista Euroopan maista, joista käännyttiin sen puoleen, kun haluttiin joko rakentaa uusi laiva tai uudistaa vanhaa. Jurkevitš siirtyi Yhdysvaltoihin maaliskuussa 1937.\nYhdysvalloissa Jurkevitš perusti suunnittelutoimiston Yourkevitch Ship Design Inc. Vuoteen 1938 mennessä oli Jurkevitšin suunnitelmien mukaan rakennettu tai uudistettu 42 alusta. Hän luennoi laivanrakennuksesta Michiganin yliopistossa ja Massachusetts Institute of Technologyssa. Toisen maailmansodan aikana hän toimi Yhdysvaltojen laivaston teknisenä neuvonantajana.\nVuosina 1954–1957 Jurkevitš työskenteli erään laivaprojektin parissa, jonka tarkoituksena oli rakentaa laiva, joka purjehtisi Euroopasta Amerkikkaan kolmessa päivässä. Laivaan mahtuisi 6 000 matkustajaa, ja matkalipun hinta olisi ollut vain 50 dollaria. Ainuttakaan laivaa ei lopulta rakennettu. Jurkevitš konsultoi laivansuunnittelijoita Yhdysvalloissa, Kanadassa ja Britanniassa kuolemaansa asti.\nNoudettu kohteesta ”https://fi.wikipedia.org/w/index.php?title=Vladimir_Jurkevitš&oldid=16146473”\nSivua on viimeksi muutettu 28. joulukuuta 2016 kello 21.09.


Käykö Turkki Syyriassa uskonsotaa? Presidentti Erdoğan pelaa valtapeliä vuoroin islamin ja vuoroin Turkin kansan nimissä - Kirkko ja kaupunki\nKäykö Turkki Syyriassa uskonsotaa? Presidentti Erdoğan pelaa valtapeliä vuoroin islamin ja vuoroin Turkin kansan nimissä\nnull Käykö Turkki Syyriassa uskonsotaa? Presidentti Erdoğan pelaa valtapeliä vuoroin islamin ja vuoroin Turkin kansan nimissä\n– Tarpeen tullen Erdoğan käyttää vahvaa nationalistista retoriikkaa, joka on tavallaan konfliktissa hänen toisissa yhteyksissä käyttämänsä ja hänelle paljon tyypillisemmän islamia ja muslimien yhteyttä korostavan puheen kanssa, selittää Turkkiin perehtynyt konsultti Kari Vitikainen. Kuva: Yasin Bulbul / AP / Lehtikuva\nKun islam alkoi viedä jalansijaa nationalismilta, Turkin kristityn vähemmistö tilanne parani. Nyt kelkka näyttää taas kääntyvän, sanoo Turkkiin perehtynyt konsultti Kari Vitikainen.\nAikakauslehti The Economist julkaisi 18. tammikuuta artikkelin, jossa oli kolkko kaiku. Lehden mukaan Turkin uskonnollisten asioiden virasto Diyanet on alkanut lipsua suvaitsevaisesta kansanislamista kohti ääriajattelua. Diyanet on tuoreissa tiedonannoissaan todennut muun muassa, että virtuaalivaluutta bitcoin, uuden vuoden juhliminen ja lottoaminen ovat vastoin islamia, mutta yhdeksänvuotiaan tytön naiminen ei.\nSekulaarin Turkin perustaja Mustafa Kemal Atatürk perusti Diyanetin kootakseen Turkin uskonnolliset auktoriteetit yhden katon alle. Idea oli, että valtion valvoma virasto – ja sen myötä turkkilainen islam – pysyisi maltillisena ja ruodussa.\nThe Economistin mukaan Diyanet on viime vuosina tehnyt U-käännöksen. Presidentti Recep Tayyip Erdoğan ja hänen johtamansa AK-puolue ovat jättäneet hyvästit Atatürkin sekulaarille tasavallalle. Erdoğan on islamisti, ja koko Turkin hallintokoneisto seuraa hänen jalanjälkijään.\nTurkkiin ja etenkin maan imaamikoulutukseen perehtynyt kasvatustieteiden tohtori Kari Vitikainen toppuuttelee The Economistin tulkintoja.\n– On varmasti totta, että Diyanetissa konservatiivisemmat näkemykset voivat nykyään aikaisempaa paremmin, mutta kyllä artikkeli veti aika lailla mutkia suoraksi.\nKasvatustieteiden tohtori Kari Vitikainen asui Turkissa vuosina 2001–2014. Sinä aikana maan ilmapiiri muuttui selvästi.\nAivan perättömiä ajatukset Diyanetissa tapahtuvasta muutoksesta eivät Vitikaisenkaan mielestä ole. Viraston edellinen johtaja Mehmet Görmez jäi eläkkeelle viime syksynä, ja häntä seurasi Ali Erbaş.\nMiksi juuri Erbaş? Vitikainen uumoilee, että Turkin nykyjohtoa ei ainakaan haittaa se, että Erbaş kirjoitti kesän 2016 epäonnistuneen vallankaappausyrityksen jälkeen kriittisesti Fetullah Gülenistä ja hänen liikkeestään. Gülen on pietististä islamia saarnaava uskonoppinut, jota presidentti Erdoğan syyttää vallankaappausyrityksestä.\nJännäksi Erbaşin tapauksen tekee se, että hän on aikaisemmin kuulunut Gülenin liikettä lähellä olevan Kulttuurien välinen dialogi -järjestön hallitukseen.\n– Diyanetin johtoon valittiin kaveri, joka on aikaisemmin toiminut gülenisteille tärkeän järjestön hallituksessa, mutta joka on viimeisimmissä kirjoituksissaan esittänyt Gülenin seuraajat terroristeina. Voi olla, että Diyanetissa ei enää yritetäkään sulkea kaikkia muslimeita suvaitsevaisuuden hengessä yhden sateenvarjon alle, vaan jokin ryhmä esitetäänkin vaarallisena, Vitikainen sanoo.\nAli Erbaşin valinta Diyanetin johtajaksi on jatkoa kehitykselle, joka alkoi vuosituhannen vaihteessa, kun AKP alkoi saada valtaa. Julkisen hallinnon yksiköt ovat päätyneet yksi toisensa jälkeen Erdoğanin hallintaan. Vuosituhannen alussa myös Gülen joukkoineen tuki Erdoğanin liikettä.\n– Nykyäänhän Turkissa joutuu todennäköisesti vaikeuksiin, jos puolustaa julkisesti Gülenin seuraajia. Valtion virassa ei voi olla Gülenin tukijana, Vitikainen sanoo.\nEdes Erdoğan ei kuitenkaan ole niin suuri, että voisi hallita vain oman nimensä voimalla. Erdoğanilla on kummassakin kädessään retorinen paimensauva: oikeassa islam, vasemmassa nationalismi.\nTurkin tukemat syyrialaiskapinalliset heiluttivat 2. helmikuuta Turkin ja Vapaan Syyrian armeijan lippuja Pohjois-Syyrian kurdialueella. Kuva: Lehtikuva / AFP\nKäykö Turkki Syyriassa uskonsotaa?\n21. tammikuuta Turkin maa- ja ilmavoimat hyökkäsivät rajan yli Pohjois-Syyriaan. Hyökkäyksen tarkoitus on ajaa Syyrian kurdien aseellinen ryhmittymä YPG pois Turkin raja-alueilta.\nTurkin ja kurdien konflikti on jatkunut vuosikymmeniä. Uutta on se, miten joustavasti Erdoğan käyttää erilaisia retorisia viitekehyksiä yrittäessään päästä kurdien niskan päälle.\nAtatürkin ydinteesi oli, että Turkki on turkkilainen maa, jota ei sopinut jakaa. Turkkilaisten nationalistisesta raivosta saivat osansa milloin armenialaiset, milloin kurdit ja milloin mitkäkin etniset tai uskonnolliset vähemmistöt.\nVaikka atatürkilainen sekulaari tasavalta onkin työnnetty vaatekaapin perälle AKP:n poliittisen islamin tieltä, Erdoğanin hallinto käyttää edelleen nationalistista retoriikkaa kurdikonfliktissa.\nDiyanetin piireissä on vahvana asenne, jonka mukaan kristittyjen tulee antaa olla rauhassa ja heidän kanssaan voi olla tekemisissä, mutta ei heiltä hirveästi mitään oppimista ole.\n– Kari Vitikainen\n– Kun kurdit nostavat päätään, päätään nostaa myös turkkilainen nationalismi. Tarpeen tullen Erdoğan käyttää vahvaa nationalistista retoriikkaa, joka on tavallaan konfliktissa hänen toisissa yhteyksissä käyttämänsä ja hänelle paljon tyypillisemmän islamia ja muslimien yhteyttä korostavan puheen kanssa, Vitikainen selittää.\nIslamistinen peli näkyy etenkin rajan takana Syyriassa. Tutkija Toni Alaranta kirjoittaa Suomen Lähi-idän instituutin blogissa, että "kuten aiemmissakin operaatioissa", Turkki hyödyntää siitä riippuvaisia Syyrian islamistikapinallisia. Alarannan mukaan monet Turkin liittolaisryhmittymät, joita media kutsuu "maltillisiksi kapinallisiksi", ovat al-Qaidaan kytköksissä olevia salafijihadistisia järjestöjä.\nSyyrian presidentti Bashar al-Assad on taustaltaan alaviitti. Alaviittien juuret ovat shiialaisessa islamissa, mutta heidän teologiassaan on omintakeisia piirteitä, joiden vuoksi monet shiia- ja sunnimuslimit pitävät heitä harhaoppisina.\n– Kyllä Erdoğan varmasti mielellään näkisi sunnilaisen Syyrian, Kari Vitikainen sanoo.\n– Mutta Erdoğanhan on melko hyvissä väleissä myös shiialaisen Iranin kanssa. Siinä näkyy turkkilaisen islamin suvaitsevaisuus. Turkkilaisten imaamikoulujen oppimateriaaleissa ei tuomita shiioja harhaoppisiksi, vaan heistä kerrotaan hyvin asiallisesti. Moni saudiarabialainen oikeaoppisena itseään pitävä salafisti tuskin edes laskee shiioja muslimeiksi.\nTurkin sota kurdeja vastaan on saanut uskonnollisen sodan piirteitä. Tutkija Alan Salehzadeh twiittasi 23. tammikuuta, että kaikissa Turkin moskeijoissa on hyökkäyksen alla luettu Erdoğanin käskystä Voiton suura.\nIslamistien valloitusretket: Turkin Erdoganin käskystä kaikissa Turkin moskeijoissa myös ulkomailla on luettu Koraanin fatah-suura, joka korostaa että taistelu ovat vääräuskoisia kurdeja vastaan. Fatah kehoittaa valloittamaan vääräuskoisten alueet. #Turkkihttps://t.co/YX0RPqtMDv\n— Alan Salehzadeh (@AlanSalehzadeh) 23. tammikuuta 2018\n– En ole huomannut sellaisia uutisia, että suuraa olisi luettu erityisesti Erdoğanin määräyksestä, mutta uutisten mukaan suuraa kyllä luettiin Turkin moskeijoissa ja monissa turkkilaisissa moskeijoissa ulkomailla, Vitikainen sanoo.\nVitikaisen mukaan Voiton suuran voi ymmärtää eräänlaisena taistelusuurana. Sen lukemista voi Vitikaisen mukaan tulkinta myös niin, että sillä pyydettiin Jumalan suojelusta turkkilaisille sotilaille.\n– Rinnastaisin suuran luvun esimerkiksi siihen, että Suomen kaikissa kirkoissa rukoiltiin toisen maailmansodan aikaan sotaan lähtevien sotilaiden puolesta. Suura korostaa kyllä taistelua erityisesti vääräuskoisia vastaan, Vitikainen sanoo.\n– Turkkilaisten sota- ja marttyyripuheissa Atatürk ja profeetta Muhammed haastavat sulassa sovussa turkkilaisia sotaan isänmaata ja uskontoa uhkaavaa ulkoista vihollista vastaan.\nLääkäreitä, toimittajia ja aktivisteja vankilaan – kristitytkin saavat olla varovaisia\nKari Vitikainen työskenteli vuosina 2001–2014 Turkissa järjestötehtävissä. Sinä aikana keskusteluilmapiirissä tapahtui huomattava muutos. Vitikainen kertoo esimerkin vuosituhannen alusta.\n– Taksikuski yritti huijata yhtä työkaveriani, ja heille tuli riita. Kaverini hermostui ja sanoi, että aina te turkkilaiset valehtelette. Taksikuski suuttui ja sanoi, että ai sanotko, että myös Atatürk on valehtelija, Vitikainen selittää ja naurahtaa.\n– Siitähän olisi voinut seurata oikeusjuttu.\nVähitellen tilanne muuttui. Vuoden 2005 tienoilla Vitikainen kuuli yhä useammin, että yksityisissä keskusteluissa arvosteltiin sekulaarin Turkin isää Mustafa Kemal Atatürkia. Kohta Atatürkin kuvat alkoivat kadota valtion virastojen nettisivuilta. Rakennuksia ja julkisia paikkoja ei enää nimetty Atatürkin ja hänen seuraajiensa mukaan. Kun Istanbuliin rakennettiin kolmas Bosporin ylittävä silta, se nimettiin ottomaanisulttaani Selim I:n mukaan.\nVaikka 1950-luvulla säädetty Atatürkin loukkaamattomuutta suojeleva laki on edelleen voimassa, Atatürkiä voi nykyään arvostella käytännössä ilman rangaistuksen pelkoa.\nTurkkilaisten sota- ja marttyyripuheissa Atatürk ja profeetta Muhammed haastavat sulassa sovussa turkkilaisia sotaan isänmaata ja uskontoa uhkaavaa ulkoista vihollista vastaan.\nNationalismin löystymisen myötä myös Turkin pienen kristityn vähemmistön asema on parantunut. Kun vuoden 2007 tienoilla Turkissa murhattiin useita kristittyjä, jäljet johtivat nationalistien suuntaan. Kun AKP onnistui kukistamaan tietyt nationalistiset voimat, myös murhat loppuivat.\nVuosituhannen alussa Vitikainen seurasi läheltä kristillisen tv-kanavan perustamista Turkkiin. Ilmapiiri oli niin kireä, että hanke pyrittiin pitämään seurakuntien omana tietona. Kun asia vuoti julkisuuteen, kristityt saivat valtakunnan mediassa niskaansa melkoisen kritiikkivyöryn.\n– Eräs kuuluisa talk show -juontaja sanoi suositussa ohelmassaan, että jos näitä tyyppejä ei tänään pysäytetä, muutaman vuoden päästä turkkilaiset äidit joutuvat kuivaamaan kyyneliään, Vitikainen kertoo.\nNyt on toisin: tv-kanavan lähetykset tulevat Erdoğanin luvalla Turkin valtion satelliitilta. Vitikaisen mukaan syy muutokselle on yksinkertainen: kristittyjen esittäminen valtiollisena uhkana oli paljon tärkeämpää atatürkilaisille nationalisteille kuin muslimeille.\n– Kokemukseni mukaan Diyanetin piireissä on vahvana asenne, jonka mukaan kristittyjen tulee antaa olla rauhassa ja heidän kanssaan voi olla tekemisissä, mutta ei heiltä hirveästi mitään oppimista ole.\nToisaalta Vitikaisesta tuntuu, että kelkka on taas kääntymässä. Valtio suhtautuu kristittyihin jokseenkin suopeasti, mutta ruohonjuuritasolla kohtelu voi olla tylympää.\n– Islamin uuden nousun myötä kansan keskuudessa on ruvettu kontrolloimaan muita ihmisiä, vaikka valtio ei niin tekisikään. Ehkä parhaat vuodet ovat jo takanapäin, Vitikainen selittää.\nAikojen muutos näkyy myös oikeusistuimissa, jotka ovat AKP:n ja Erdoğanin hyppysissä. Hallituksesta kriittisesti kirjoittavia toimittajia ja aktivisteja on vangittu. Kansainvälinen lehdistö älähti muun muassa ihmisoikeusjärjestö Amnestyn puheenjohtajan Taner Kılıçin kohtelusta. Kılıç vangittiin syytettynä Gülen-liikkeen jäsenyydestä. Hänet vapautettiin 31. tammikuuta, mutta vangittiin heti uudelleen.\nJärkyttävää! Tuomioistuin, joka eilen vapautti TanerKilicin päätti äsken uudessa käsittelyssä jatkaa hänen tutkintavankeuttaan. Miksi tuomari yhtäkkiä muutti (tai kuka sain hänet muuttamaan) mielensä? kysyy Amnestyn tutkija @andrewegardner Me jatkamme taistelua !#FreeTaner https://t.co/e0xJxbw1ry\n— Frank Johansson (@FrankAmnesty) 1. helmikuuta 2018\nMyös Turkin lääkäriliiton hallituksen 11 jäsentä pidätettiin sen jälkeen, kun liitto julkaisi 24. tammikuuta julkilausuman, jossa vastustettiin Turkin sotaa Syyrian kurdeja vastaan. Julkilausuman mukaan elämän kunnioittaminen ja rauhan edistäminen ovat lääkärin velvollisuuksia, mutta Erdoğanin mukaan julkilausuman allekirjoittajat ovat "terroristien rakastajia".\nKirkko ja kaupunki haastatteli viime vuonna pohjoissyyrialaista kurdijohtajaa Salih Muslimia, jonka mukaan on Recep Tayyip Erdoğanin kaltaisten poliitikkojen syy, että radikaali islam kukoistaa Lähi-idässä. Lue tästä jutusta, mitä Muslim ajattelee kansallisuusaatteen ja ääri-islamin tulevaisuudesta.


Aidon arjen asiakastarinoita | Foodduck\nAidon arjen asiakastarinoita\nFOODDUCK® lisää asiakasviihtyvyyttä Finnrestan ravintoloissa\nTampereen Messu- ja Urheilukeskuksen kolmessa Finnrestan ravintolassa on ollut jo joitakin kuukausia käytössä viisi FOODDUCK-leviteannostelijaa. Finnrestan väki on tyytyväinen valintaansa.\n”Haluamme olla kehityksen kärjessä ja tuottamassa asiakkaillemme uusia kokemuksia. Meille oli hyvin luonnollista valita ravintoloihimme Foodduckin innovatiiviset ja älykkäät leviteannostelijat, jotka ovat lisäksi täysin kotimaisia”, toteaa toimitusjohtaja Olli Tokoi.\nFOODDUCK® Forssassa – kestävää kehitystä rakentamassa\nForssan ammatti-instituutin opiskelijaravintola palvelee päivittäin noin 350 lounastajaa. Linjastoille ilmestyi vuoden 2016 alussa FOODDUCK-leviteannostelijat, jotka korvasivat 400 gramman leviterasiat. Käyttö on sujunut hyvin: ”Nuoriso on sinut tekniikan kanssa”, toteaa ruokapalveluesimies Sari Tallbacka.\nSipoolaislapset sen tietävät: Ankka on hauska\nYli tuhat sipoolaista koululaista ottaa kouluruokailussa levitteen leivälleen FOODDUCK®–leviteannostelijasta. Viidellä alakoululla on käytössä yhteensä seitsemän laitetta. Lasten mielipide on selvä: ankka on hauska.\nFOODDUCK® lisää hygieniaa ja sujuvuutta Salon kaupungin leipäpöydissä\nSalo otti ensimmäisenä kaupunkina maailmassa käyttöön FOODDUCK-leviteannostelijan. Laitteita pilotoitiin keväällä 2015, ja viime syksystä saakka ne ovat olleet käytössä neljässä koulussa sekä kaupungintalon ravintolassa. Salolaisten kokemukset ovat myönteisiä – laitteesta on ollut useita etuja.\nFOODDUCK® valloittaa Vihdissä – maailman ensimmäinen päiväkoti sai oman leviteannostelijansa huhtikuussa\nLankilan päiväkoti Vihdissä otti maailman ensimmäisenä päiväkotina käyttöön FOODDUCK-leviteannostelijan huhtikuussa. Alkuhämmennyksen jälkeen lapset ovat ottaneet ankan omakseen ja osaksi jokapäiväistä ruokailuhetkeä.\nSujuvaa arkea ja selvää säästöä Kangasalla\nVihreä lippu –sertifioitu Sariolan koulu Kangasalla on sitoutunut toiminnassaan kestävään kehitykseen, ympäristökuormituksen vähentämiseen sekä oppilaiden aktivoimiseen. FOODDUCK®–leviteannostelijat ovat olennaisesti mukana edistämässä koulun vihreää arvomaailmaa.\n”Haluamme olla kehityksen kärjessä ja tuottamassa asiakkaillemme uusia kokemuksia. Meille oli hyvin luonnollista valita ravintoloihimme Foodduckin innovatiiviset ja älykkäät leviteannostelijat, jotka ovat lisäksi täysin kotimaisia.”\n- Olli Tokoi, toimitusjohtaja, Finland Restaurants\n”Kun sain tietää leviteannostelijoista, päätin heti että sellaiset on saatava.”\n”Aikaa vapautuu muuhun, kun linjasto pysyy siistinä eikä tarvitse käydä vaihtamassa leviterasioita ja lattialle pudonneita veitsiä.”\n- Sari Tammi, ruokapalveluesimies, Forssan ammatti-instituutti\n”Keliaakikot voivat riskittä käyttää samaa annostelijaa muiden asiakkaiden kanssa, koska levitteeseen ei missään vaiheessa voi päästä gluteiinia sisältäviä leivän muruja.”\n- Jaakko Riikonen, keittiöpäällikkö, Finland Restaurants\n“Pyrimme Salossa edistämään kestävää kehitystä, esimerkiksi hävikin ja jätemäärän vähentämistä, joten FOODDUCK®‐leviteannostelijan käyttö sopii hyvin yhteen arvojemme kanssa.”- Mari Portaala, ruokapalveluohjaaja, Salon kaupunki\n”Jätteen määrä ja levitehävikki ovat vähentyneet. Ruokajonot etenevät entistä nopeammin.”\n- Birgit Mäkilä, ruokapalvelupäällikkö, Sipoon kaupunki\n”Laite toimii hyvin linjastolla, ja ruokajono etenee aiempaa nopeammin. Lapset ovat positiivisen uteliaita ja oppivat käytön hetkessä.”\n- Risto Hemmilä, rehtori, Toijan koulu\n”Kestävä kehitys on yksi oppilaitoksen arvoista. Ennen oli muistettava lajitella rasioiden alumiinikansi erikseen metallikierrätykseen ja rasiat energiajätteeseen. Nyt alumiinijätettä ei tule linjastosta lainkaan.”\n- Anu Teppo, opettaja, Forssan ammatti-instituutti\n- Sari Tallbacka, ruokapalveluesimies, Forssan ammatti-instituutti\n”Jätemäärä on vähentynyt huomattavasti. Se on suorastamaan minimaalinen verrattuna margariinirasioihin, joita koulussa käytettiin ennen annostelijoita.”\n- Jani Jokinen, ateriapalveluiden vs. ravitsemisesimies, Kangasalan kaupunki


Hard Face kattila 3,5 L / 22 cm kansi | Keitto- ja paistoastiat\nTuotteetRuoanlaittoTuoteperheetHard Face kovaan käyttöönHard Face kattila 3,5 L / 22 cm kansi - 1020875\nHard Face kattila 3,5 L / 22 cm kansi\nHard Face kattila kahdella eri kaato-ominaisuudella\n3,5 L / 22 cm Hiljainen silikonireunainen lasikansi. Kaksi erilaista kaato-ominaisuutta (esim. pieni pastalle, iso perunalle).Erityisen paksu pohja ja alumiinirunko jakavat lämmön tehokkaasti ja tasaisestiBakeliittiosat eivät kuumene käytössäKonepesun kestäväValmistettu Suomessa\nHardtec Superior, tarttumaton non-stick -pinnoite on erittäin kestävä. Pinnoitettu Hard Face kattila sopiikin erityisesti maitopohjaisen ruoan sekä puuron valmistukseen. Silikonireunaiset kannet ovat hiljaisia, naarmuttamattomia ja helppokäyttöisiä. Kannen kaksi erilaista kaato-ominaisuutta helpottavat kaatamista, ja silikonireunuksen tassut estävät kantta juuttumasta keittiön työtasoihin. Energy Base -teknologian ansiosta pohja lämpenee keraamisilla liesillä 50 % nopeammin. Valitse Hard Face, jos haluat korkealaatuisia ja kestäviä tuotteita kovaan ja vaativaan käyttöön.


Pohjoinen vihreä biotalous -ohjelman tutkimus- ja kehitystyö seurasi metsäbiotalouden arvoketjua metsän perustamisen alkuvaiheesta aina sieltä saataviin tuotteisiin ja palveluihin saakka. Genomiikan ja jalostuksen alueella tuotettiin tietoa siitä, miten jalostuksen avulla puiden kasvua ja kestävyyttä muuttuvissa olosuhteissa voidaan parantaa, monimuotoisuusnäkökulmat huomioiden. Jalostuksen avulla voidaan saavuttaa jopa 20 prosentin lisäys puuntuotannossa. Ilmastonmuutos ja puun eri käyttömuodot haastavat jatkossa tutkimaan tarkemmin mahdollisuuksia parantaa puiden resilienssiä (mm. taudinkestävyyttä) ja puuaineksen laatua. Metsänhoitoon liittyviä tutkimusaiheita olivat mm. metsien uudistamisen kysymykset, maanmuokkauksen hyödyt ja haitat, sekametsien perustaminen ja kasvatus sekä pohjoisen Suomen metsien hoidon erityiskysymykset. Jatkuvapeitteisen kasvatuksen menetelmiä ja vaikutuksia tutkittiin useissa hankkeissa. Näköpiirissä on, että metsien käsittelytapojen monipuolistuminen jatkuu.\nMetsävarojen inventointiin, metsien käytön suunnitteluun ja metsäoperaatioihin liittyen ohjelmassa kehitettiin työkaluja monipuolisen, luotettavan ja ajantasaisen tiedon keräämiseksi metsävaroista ja biomassojen laadusta, sijainnista ja saavutettavuudesta. Keinoja biomassan korjuun ympäristövaikutusten vähentämiseksi mm. digitalisaation avulla, sekä uusia resurssitehokkaampia ratkaisuja biomassan toimitusketjuihin ja logistiikkaan kehitettiin yhteistyössä alan toimijoiden kanssa. Lisäksi aihepiirin työssä korostui metsän eri käyttömuotojen yhteensovittaminen uusien ekosysteemipalveluita kuvaavien mallien avulla sekä mallien käyttö suunnittelulaskelmissa ja niiden tuloksia visualisoivissa työkaluissa.\nOhjelmassa etsittiin myös uusia tapoja hyödyntää biomassaa kokonaisvaltaisesti ja kaskadiperiaatteen mukaisesti. Puuperäisten raaka-aineiden lisäksi kohteena olivat myös luonnontuotteet ja niiden kaupallisen hyödyntämisen lisääminen. Puumateriaalitutkimusten tavoitteena on parantaa puutuotteiden pitkäaikaiskestävyyttä, tehostaa raaka-aineen käyttöä ja luoda lisäarvoa arvoketjulle. Lisäksi tarkasteltiin miten erilaisia puunjalostuksen, maatalouden ja elintarviketuotannon sivuvirtoja voidaan hyödyntää fossiilisten raaka-aineiden korvaajina ja uusien tuotteiden valmistamisessa. Ohjelman päättyessä aihepiirin tutkimustyö jatkuu. Tutkimuksen tavoitteena on jatkossakin tukea metsien monipuolista ja kestävää käyttöä tulevaisuuden muuttuvissa olosuhteissa.


18.5.2021 Viimeiset viilaukset :: Katariina VII, uudet purjehdukset etelään\n18.5.2021 Viimeiset viilaukset\nViime viikolla tein neljä pitkää päivää venehommia Pansion Marinassa. Mikko P. oli ahkeroimassa helatorstaina. Saimme tehtyä kyljille Mirka-käsittelyn. Tosin "kevyt" sellaisen. Ajattelin ensin tekeväni varsinaisen 2000/4000 hiekkapaperihionnan, mutta urakka näytti niin isolta, että päätin unohtaa sen.\nSoitin Mirkan Juha Miiluniemelle ja kysyin vaihtoehtoa hionnalle. Hän suositteli Polar Shine 35 hintatahnaa (itse tutkin, että Fareclan G3 ykkönenkin kävisi). Hain Tampereelta Fareclan superlonisia käsihiontatyynyjä ja niin Mikon kanssa saimme kyljet työstettyä riittävän puhtaiksi. Jotta tahna levisi helposti, käytimme sumutepullosta vettä liukasteena. Laitoin päälle kaksi kertaa Autoglymin punaista vahaa ja vielä päälle kultaista kovapinnoitetta. Vahan levitys käsin ja kiillotus lammaslaikalla. Ainakin itselleni kelpaa.\nMP-Kuomulta hain sprayhoodin takakaareen hitsatun tartunta ja tukikaaren. Itse kankaaseen oli tehty aukot, mutta niinkuin lähes aina, yksi leikkaus oli jäänyt tekemättä. Nopeasti perjantain aikana kangas tultiin hakemaan ja illalla se oli jo paikallaan. Nyt kulku kannelta istumalaatikkoon on helppoa. Suunnittelussa olisi voinut huomioida sen, että hieman pienempi kaaren korkeus olisi riittänyt. Mutta, se on sellaista...\nKoska sprayhood on pitkä, kaari nousee ylös eikä suoraan sen jatkoksi taakse.\nTaas kerran naapuriapu telakalla oli kunniassa. Ja kuten niin usein, avun tarvitsija olin minä. Ryhdyin irrottamaan kolmiosaista Volvon potkurisinkkiä ja kuinka ollakaan, kolmesta putista yksi oli jämähtänyt kiinni ja tietysti rosterisena katkesi. Sinkki on pienessä urassa ja kun poistin sinkin palan, onneksi pultin kantaa jäi viitisen milliä näkyviin. Pihdeillä se ei kuitenkaan hievahtanutkaa.\nJo ennenkin metallitaidoillaan minua auttanut S/Y Tuuliksen kippari tuli avuksi. Pultti on siis rosteria ja potkuri prossia. Selvisi, että ainut mahdollisuus saada kierrelukitteella tiivitetty pultti auki, on lämmittäminen. Niinpä Tuuliksen kippari haki kotoaan kaasupuhaltinen, josta saatiin riittävän kuumaa puhallusta. Ja lopulta myös pihdeillä saatiin pultti irroitettua.\nPohjaan maalasin yhden kerroksen Hempelin Millie Extraa. Alla on kaksi kerrosta kovaa Hard Racingia. En usko, että Pohjanmerellä ja etelämpänä tuo riittää, mutta sitten maalataan uusi kerros äkeämpää tavaraa kevättalvella. Ensi viikolla on sitten veneen lasku.


Unelmien kodin löytäminen oli muuttua piinaksi: ”Lähdimme aina altavastaajina tarjoamaan” | OP Media\nUnelmien kodin löytäminen oli muuttua piinaksi: ”Lähdimme aina altavastaajina tarjoamaan”\nTämä. Tämä se on. Maria-Pia Karppela, 33, istui pimeässä huoneessa nukuttamassa lasta, kun puhelimen näyttöön ilmestyi viesti kiinteistönvälittäjältä. Viesti sisälsi tiedot asunnosta, joka tulisi seuraavana päivänä myyntiin.\n– Kädet melkein tärisivät, kun välitin viestin puolisolleni, Maria-Pia muistelee.\n– Tuli heti sellainen olo, että asunnossa oli sitä jotakin.\nMaria-Pia ja Eero Vartiainen muuttivat Tampereelle viisi vuotta sitten. Pariskunta osti ensiasunnokseen Risson alueelle vuonna 2013 rakennetun rivitalonelikon. Alkuun 86-neliöinen asunto tuntui unelmalta: maalämmön ansiosta asumiskulut pysyivät maltillisina ja bussi keskustaan lähti melkein kotiovelta.\nVuonna 2019 perheeseen syntyi lapsi. Uusi perheenjäsen muutti asetelmaa, samoin pandemia etätöineen. Asunnon seinät alkoivat kaatua niskaan, eikä lähiöelämäkään tuntunut omalta. Lapsen kasvaessa julkisilla kulkeminen alkoi tuntua vaivalloiselta, mutta perheeseen ei haluttu hankkia autoa.\n– Olemme pohjimmiltamme cityihmisiä, jotka olivat aina ennen asuneet keskustan tuntumassa. Luulimme sopeutuvamme lähiöön, mutta toisin kävi.\nPariskunta päätti aloittaa uuden kodin etsinnät talvella 2021.\nKriteerit olivat selkeät: hyväkuntoinen kerrostaloasunto läheltä Tampereen keskustaa, yli 100 neliötä, minimissään neljä huonetta, kaksi vessaa, kodinhoitotila, sauna ja ainakin yksi terassi tai tilava parveke. Kävi kuitenkin nopeasti selväksi, että toiveet täyttäviä asuntoja ei juuri markkinoilla liikkunut.\n– Seurasimme intensiivisesti asuntojen välityspalveluita, ja kävimme näytöissä aina, kun kohdalle sattui edes osan kriteereistä täyttävä kohde. Usein näytöissä oli meidän lisäksemme kymmeniä muitakin.\nLopulta vastaan tuli asunto, josta Maria-Pia ja Eero halusivat tehdä tarjouksen. Tarjous piti kuitenkin tehdä ehdollisena, sillä parilla oli vielä oma asuntonsa myymättä. Ehdollinen tarjous tarkoittaa sitä, että kaupat syntyvät vasta, kun ehdot täyttyvät. Tässä tapauksessa ehtona oli oman kodin myyminen.\nMyyjä ei hyväksynyt ehtoa, sillä hän ei uskonut, että pari saisi kotinsa myytyä tarpeeksi nopeasti.\n– Sen jälkeen takaraivossa jyskytti tieto siitä, että lähtisimme aina altavastaajina tarjoamaan. Se lisäsi stressiä.\nPettymykseen päättynyt kokemus opetti pariskunnalle sen, että oma asunto pitää saada kaupaksi mahdollisimman pian, jos aikoo päihittää muut ostajaehdokkaat. Pari pyysi OP Koti Pirkanmaan kiinteistönvälittäjä Arno Suhosen kotikäynnille arvioimaan asuntonsa. Hinta-arvion avulla he saivat pankista pankkia sitovan lainatarjouksen uutta kotia varten.\n– Kemiamme kohtasivat heti. Arno ymmärsi, mitä olimme etsimässä, ja lupasi auttaa prosessissa. Olo oli heti varmempi, kun saimme tueksi ammattilaisen.\nYhteistyö kiinteistönvälittäjän kanssa antoi selkeän etulyöntiaseman.\nPariskunta sai Arnon kautta tiedon toiveisiinsa sopivista kohteista joitakin päiviä ennen kuin ne ilmestyivät yleiseen myyntiin. Suuri hyöty oli myös siitä, että pari saattoi kysyä Arnolta tämän mielipiteen kohteista, joihin he olivat itse törmänneet.\n– Eräästäkin hän sanoi suoraan, että hintapyynti oli niin korkea suhteessa asunnon kuntoon, että hälytyskellojen pitää soida.\nVälittäjä Arno Suhosen mukaan parin tilanne oli tyypillinen etenkin lapsiperheille nykyajan asuntomarkkinoilla: lisätilan tarve, uusi koti täytyy löytää ennen nykyisen myymistä, toiveissa muuttovalmis kohde. Yhä useammin etsintävaihe kestää pitkään, sillä kysyntää etenkin isoille, remontoiduille perheasunnoille on enemmän kuin tarjontaa.\n– Heidän kohdallaan haastetta aiheutti se, että toiveissa oli löytää avarapohjainen perheasunto keskustasta. Ne ovat suorastaan harvinaisuus.\nHuhtikuussa 2021 Arno sai kollegaltaan vinkin kohteesta, joka oli tulossa seuraavana päivänä myyntiin. 124 neliöitä ja neljä makuuhuonetta Amurista, aivan keskustan kupeesta. Uudehko talonyhtiö, siisti kunto, hyvä pohja ja kaksi isoa parveketta.\n– Laitoin heti viestiä Maria-Pialle, ja sieltä tuli nopeasti vastaus, että kiinnostaa.\nPariskunta sopi näytön seuraavaksi päiväksi. He halusivat olla ensimmäisiä, jotka näkisivät asunnon. Paikan päällä vahvistui tunne siitä, että kyseessä oli heidän unelmiensa koti.\n– Välittäjä esitteli samaan aikaan videopuhelun välityksellä asuntoa toiselle ostajaehdokkaalle. Lisäksi tiesimme, että samalle päivälle oli buukattu liuta muita näyttöjä.\nPariskunta käveli näytön jälkeen läheiseen leikkipuistoon ja mietti vartin. Molemmille oli selvää, että asunnosta tehdään ostotarjous, mutta sen suuruutta piti pohtia tarkkaan. Lopulta pari päätti tarjota 3 000 euroa yli pyyntihinnan.\n– Tiesimme, että kilpailua on, ja että meidän tarjoustamme varjostaa ehto. Halusimme herättää mielenkiintoa tarjoamalla heti yli pyynnin.\nHeti tarjouksen jättämisen jälkeen pari soitti Arnolle totaalisen paniikkipuhelun. Oma asunto piti saada myyntiin niin nopeasti kuin mahdollista.\n– Arno rauhoitteli ja sanoi, että hoitaa kaiken. Silloin oli perjantai, mutta hän sai tilattua kaikki tarvittavat paperit kiireellisinä viikonlopun aikana ja buukattua asunnolle stailaajan ja valokuvaajan maanantaiaamuksi.\nPerheen koti tuli myyntiin tiistaina ja herätti paljon mielenkiintoa. Keskiviikoksi sovittiin kahdeksan näyttöä, ja seuraavana päivänä koossa oli kolme tarjousta – kaikki yli pyyntihinnan.\nArno oli painottanut ostajaehdokkaille, että näiden kannattaa tehdä asunnosta mahdollisimman hyvä tarjous ensimmäisellä kierroksella, sillä myyjillä oli kiire.\n– Istuimme bussissa matkalla kotiin, kun Arno soitti ja kertoi tarjouksista. Tunsimme valtavaa helpotusta. Aloin vasta silloin uskoa, että homma saattaisi jopa onnistua.\nSamaan aikaan pariskunta sai tiedon, että toinen ostajaehdokas oli tekemässä ehdotonta tarjousta heidän unelmiensa kodista. Myyjä oli hyväksynyt pariskunnan ehdollisen tarjouksen, mutta sai jatkaa markkinointia niin kauan, kunnes heidän oman asuntonsa kaupat varmistuisivat.\n– Jos joku olisi ehtinyt tarjoamaan ei-ehdollisen tarjouksen, koko homma olisi sitten ollut siinä. Se oli todella piinaavaa.\nPuhelimet kävivät kuumana välittäjien kesken. Maria-Pia ja Eero eivät voineet hyväksyä tarjousta omasta asunnostaan ennen kuin he olivat varmoja, ettei unelmien kodista ollut hyväksytty toista tarjousta. Lisäksi pankilta piti saada sitova lainatarjous.\nKun allekirjoitimme kauppakirjat, pyysimme mummon lapsenvahdiksi ja menimme juhlaillalliselle.\n– Meillä kävi tuuri, että OP Koti Pirkanmaa välitti molempia kohteita ja OP Tampere hoiti uutta asuntolainaa. En usko, että homma olisi mennyt muuten maaliin.\nVihdoin unelmien kotiin\nMaria-Pia muistaa edelleen hetken, jolloin hän sai tietää, että unelmasta tulisi totta. Lapsi nukkui päiväunia sisällä ja hän puhui Arnon kanssa kuiskaten terassilla.\n– Silloin ei vielä pystynyt tuulettelemaan isommin, vaikka sisälläni räjähteli. Kun allekirjoitimme kauppakirjat, pyysimme mummon lapsenvahdiksi ja menimme juhlaillalliselle.\nPerhe pääsi muuttamaan uuteen kotiinsa viime heinäkuussa. He teettivät ennen muuttoa pientä pintaremonttia, ja syksyllä rempattiin myös keittiö. Loppuvuodesta koti oli vihdoin olla valmis.\nKoti on ollut juuri sitä, mitä pitikin.\nNaapurustossa asuu paljon lapsiperheitä ja lähistöllä sijaitsee monia leikkipuistoja. Kaikki palvelut ovat lähellä.\n– Keskustaan voi kävellä tai pyöräillä, ja kohta kodin viereen tulee raitiovaunupysäkkikin.\nMaria-Pia rakastaa erityisesti asunnon isoja ikkunoita, joista näkyy puistomaisen maiseman lisäksi horisontissa häämöttävä Näsinneula.\n– Nyt pystymme elämään omannäköistämme elämää. Se on toteutunut unelma.\nEtsitkö asuntoa? Katso myytävät asunnot OP Kodin sivuilta.


Koti › Saksalaista artikkelia › Artikkelit Berliinissä › Lomat Berliinissä - valokuva. Kesälomat Berliinissä (Saksa) 2015\nBerliinin lomaan sisältyy moderneja yrityskeskuksia ja muinaisia rakennuksia, hiljaisia katuja ja vihreitä puistoja, laadukkaita ostosmahdollisuuksia ja yö diskoja.\nTärkeimmät virkistysmuodot Berliinissä\nRetki: Yhdellä retkistä näytetään Reichstag-rakennus, Brandenburgin portti, Charlottenburgin linna, Berliinin muuri, Spandau-linnoitus. He tarjoavat sinulle vierailun Tiergarten-puistoon (voit veneillä tai aurinkoa kesällä ja luistella talvella), kampaajamuseossa ja Dahlem-museossa. sekä vierailla Berliinin kuninkaallisessa posliinitehtaassa ja nauttia kaupunkinäkymästä Berliinin voittokolonnin näköalatasanne. Niille, jotka haluavat, he järjestävät matkan Potsdamiin - täältä voit nähdä Marmoripalatsin, palatsin ja Sanssouci-puiston, Pyhän Nikolauksen kirkon.\nTapahtuma: Berliinin matka sesonkiaikana on loistava tilaisuus vierailla kaikenlaisissa konserteissa ja musiikkifestivaaleilla. Joten, voit osallistua kansainväliselle elokuvafestivaalille “Berlinale”, homo paraati “Christopher-katupäivä”, Kulttuurikarnevaali, Kansainväliset Berliner Bier -festivaalin olutfestivaalit, BMW Berlin Marathon -kisat, Pyronale-valofestivaali, Sadonkorjuu-juhlat.\nAktiivinen: matkailijat voivat ajaa ympäri kaupunkia vuokratulla pyörällä, pitää hauskaa yökerhoissa “Budoaari” (diskojen ja musiikkiesitysten lisäksi täällä järjestetään muotinäytöksiä ja taidenäyttelyitä), “90˚”, “Knaack”, mennä melontaan tai risteilylle Spree-joella.\nPerhe: koko perheen tulisi rentoutua Berliinin eläintarhassa, akvaariossa, Trooppisten saarten vesipuistossa, Lego Land -teemapuistossa, Jacks Fun World -viihdekompleksissa (erilaiset nähtävyydet, pelleet ja satuhahmot odottavat pieniä kävijöitä), vierailla museosaarella.\nHinnat matkoille Berliiniin\nMenetkö Berliiniin? On parasta mennä matkalle touko-syyskuussa. Kalleimmat matkat Saksan pääkaupunkiin toteutetaan kesä-elokuussa sekä uudenvuoden lomapäivinä. Lomakulujen (25–45%) säästöjen vuoksi matka Berliiniin voidaan suunnitella myöhään syksyyn, varhaiseen kevääseen ja talveen (paitsi loma).\nMukavalle matkalle Berliiniin on järkevää hankkia kortti saapuessaan “Berliini - PotsdamWelcomeCard” (Se tarjoaa julkisen liikenteen etuja ja alennuksia museoiden vierailusta). Retkien kannattajien tulisi pitää mielessä, että maanantaisin suurin osa kulttuurilaitoksista ei toimi.\nJos sinun on nostettava käteistä kortilta, on suositeltavaa käyttää Geldautomat-pankkiautomaatteja (ne veloittavat pienen maksun).\nKokeneita matkustajia kehotetaan tuomaan saksalaisia kosmetiikkaa, olutmukkejä, Jagermeister-viinaa, olutta, posliinia, nallekarhuja, kelloja ja vaatteita tunnetuilta brändeiltä sekä uusimpia tekniikkamalleja Berliinissä..


Joutsan Seutu | Luhanka jatkaa maakunnan veroparatiisina\nLuhanka on ensi vuonnakin Keski-Suomen maakunnan ylivoimainen veroparatiisi. Luhangan kunnanvaltuusto päätti torstai-illan kokouksessaan pitää kunnan tuloveroprosentin 18,50:ssä, mikä on maakunnan alhaisin. Luhangan tuloveroprosentti oli vuosina 2003–2015 19,00 % ja se laskettiin 18,50 %:iin vuonna 2016.\nLuhangan valtuuston puheenjohtaja Pertti Seimola (yläkuvassa oik.) naputteli kunnan veropäätökset ripeästi läpi. Kaikkineen valtuuston kokous kesti vain 20 minuuttia. Kuvassa vasemmalla kunnanjohtaja Tuomo Kärnä.\nValtuusto päätti pitää kunnan kiinteistöverot ennallaan lukuun ottamatta rakentamattoman tontin kiinteistöveroa, joksi päätettiin 4,00 % entisen nollan prosentin sijaan. Rakentamattomien tonttien kiinteistöverolla pyritään saamaan tonttikauppaa vilkastumaan. Kokouksessa todettiin, että Luhangassa tämä vero ei koske lukumääräisesti kovin montaa tonttia. Alustavan selvityksen mukaan kunnassa on noin kymmenen veron piiriin tulevaa tonttia.\nYleinen kiinteistöveroprosentti Luhangassa on ensi vuonna 1,20, vakituisen asuinrakennuksen vero 0,50, muun asuinrakennuksen 1,30 ja voimalaitoksen 3,10. Yleishyödyllisten yhteisöjen kiinteistöveroprosentiksi määrättiin nolla.\nValtuusto hyväksyi kunnanhallituksen ehdotuksen kunnan omistamien kaava-alueella olevien tonttien hinnoittelusta. Hepoluhdan, kirkonkylän ja Tammijärven alueen tonttien hinnaksi päätettin 0,50 euroa per neliömetri. Kunnan kokonaistaloudellisen edun nimissä tontteja voidaan myydä 50 prosentin alennuksella. Kokonaistaloudellista etua arvioitaessa käytetään kriteereinä paikkakuntalaisuutta, elinkeinopoliittisia syitä ja perhekokoa.\nValtuusto valtuutti kunnanhallituksen laittamaan myyntiin kunnan omistaman Laaniaho-nimisen noin puolen hehtaarin tontin. Tontin hinnaksi määriteltiin 6.000 euroa. Tontti sijaitsee Tammijärvellä Joutsaan menevän tien varressa. Aiemmin tonttia on käytetty muun muassa puutavaran varastopaikkana. Kiinteistön myynnin ehtona on, että ostajalla on tontille käyttöä elinkeinotoiminnassa.\nTagged with → Luhangan kunta • Luhangan valtuusto • tuloveroprosentti • verot\nItä-Hämeen liitto lopetetaan Akva Filter Oy on Joutsan vuoden yritys 2018


Pohjois-Karjala - Verkkokauppa pystyyn kuukaudessa - Valmennusmajakka\nVerkkokauppa pystyyn kuukaudessa -koulutuksesta saat konkreettiset työkalut yrityksesi verkkokaupan suunnitteluun ja kehittämiseen\nPohjois-Karjalan Verkkokauppa pystyyn kuukaudessa -koulutus\nVerkkokauppa on tänä päivänä monen yrityksen tärkeimpiä myyntikanavia. Tiedätkö sinä mitkä asiat on huomioitava, kun yrityksessäsi mietitään verkkokaupan perustamista?\nVerkkokaupan huono toimivuus ja tekninen ratkaisu vaikeuttavat kaupan ylläpitoa ja saattavat myös olla kaupanteon este. Käymällä Verkkokauppa pystyyn kuukaudessa -koulutuksen vältät verkkomyynnin karikot ja houkuttelet verkkoosi parhaat asiakkaat!\nKaikki tämä on sinulle maksutonta, joten älä jätä hyödyntämättä mahdollisuutta tämän tärkeän myyntikanavan kehittämiseen.\nTutustut alustavaihtoehtoihin mm. WooCom-merce, Shopify, Holvi, FInqu, Weebly.\nTeet alustavan verkkokaupan mallinuksen.\nSaat tietoa toimivuuteen liittyvistä kysymyksistä.\nPohdit ulkoasun merkitystä ja teet suunnitelman valokuvien käyttöä varten.\nSaat tietoa minkälaisia ovat tehokkaat tuotekuvaukset ja -kategoriat ja miten ne vaikuttavat ostajakäyttäytymiseen.\nVertailet maksu- ja kuljetuspalvelujen tarjoajia.\nTeet suunnitelman hakukoneoptimoinnista niin, että verkkokauppasi löytyy hakukoneista.\nTeet verkkokaupalle alustavan markkinointi-suunnitelman.\n3.5.-2.6.2022 verkkokoulutus (ilta). Haku päättyy 17.4. Koulutustunnus 703286.\nMikä tekniikka soveltuu parhaiten, tai minkälainen rakenne olisi paras? Entä miten verkkokaupan tekstit ja kuvat vaikuttavat ostajien käyttäytymiseen ja verkkonäkyvyyteen? Tämä kaikki selviää koulutuksessa.


Eloranta: Oppijan verkkopalveluilla maailman osaavimmaksi kansaksi | Sosialidemokraatit\nEloranta: Oppijan verkkopalveluilla maailman osaavimmaksi kansaksi\nAjankohtaista 25.10.2013 08:53\nSDP:n kansanedustaja ja sivistysvaliokunnan jäsen Eeva-Johanna Eloranta pitää hallituksen esitystä Oppijan verkkopalveluiden ensiaskeleista merkittävänä etenemisenä kansalaisten yksilöllisten oppimispolkujen luomisessa. Oppijan verkkopalveluissa rakennetaan sähköistä sivistyskeskusta, josta löytyvät tulevaisuudessa kaikki palvelut sekä yksityishenkilöille että opetuksen ja koulutuksen järjestäjille. Oppijan verkkopalvelut toteutetaan osana valtiovarainministeriön koordinoimaa sähköisen asioinnin ja demokratian vauhdittamisohjelmaa (SADe).\n– Esityksessä luodaan opiskelijavalintarekisteri, jossa hyödynnetään henkilön yksilöintiin tarkoitettua oppijanumeroa. Tämä vapauttaa resursseja käyttöön ja auttaa löytämään jokaiselle mielekkään koulutuspaikan, Eloranta kertoo.\nPalvelukokonaisuus tulee sisältämään koulutustiedon verkkopalvelun, ilmoittautumisen esi- ja perusopetukseen sekä haku- ja valintapalvelut ammatilliseen koulutukseen, lukiokoulutukseen, perusopetuksen jälkeisiin valmistaviin koulutuksiin sekä korkeakoulujen sähköisen hakujärjestelmän. Kokonaisuuteen sisältyy myös koulutustieto-, urasuunnittelu ja ohjaus- ja neuvontapalveluita, mikä on tärkeä apu siihen, että ihan jokainen löytää oman paikkansa. Oppijanumero taas auttaa henkilöä todentamaan oma osaamisensa ja hyödyntämään sitä.\nNykynuoret ovat diginatiiveina tottuneita siihen, että kaikki hoituu verkossa, miksei siis myös koulutus- ja urasuunnittelupalelut. Samalla se on tehokasta ja säästää pitkällä juoksulla henkilöresursseja sinne missä niitä oikeasti tarvitaan, vaikkapa henkilökohtaiseen opinto-ohjaukseen, Eloranta iloitsee.\n– Hyvä uudistus on myös se, että kaikki olennainen tieto olisi yhdessä paikassa. Näin on helpompi yhdistää eri oppilaitoksissa tehtyjä suorituksia yhteen tutkintosuorituskokonaisuuteen. Tällä lisätään myös opiskelijaliikkuvuutta, jota tarvitaan, kun teemme Suomesta osaavimman kansan vuonna 2020, Eloranta toteaa.


Ylipaineventtili vuotaa | Lampopumput - Keskustelua lämpöpumpuista\nAloitettu 24 Huhtikuu 2019\nMoi. Tässä viikon sisään alkanut tiputtaa ylipaineventtiili. Vaikka on jo kireellä niin silti tiputtaa noin 2-3dl illan/yön aikana. Voiko asialle tehdä mitään?\nItse kokeilisin purskauttaa siitä vettä. Saattaa auttaa, mutta todennäköisesti se vuotaa tiivisteestään. Ei ole järin kallis osa uusia. Useimmissa uusissa on jo tiivistemassarengas kierteessä valmiina, ei tarvitse kuin jakarin vaihdossa.\nKiinnitin huomioni tuohon ilta/yö tiputtamiseen. Ilmeisesti ei tiputtele päivällä? Jos tiiviiste vika niin silloinhan tippuu koko ajan.\nReactions: lmfmis ja Kimsking\nMahtasko vika ollakin paisuntasäiliössä....\nNyt olette lähellä ratkaisua\nOk thx. Miten voin ottaa selvää onko vika paisuntasäiössä? Joo päivällä ei vuoda. Ja olen töräyttänyt vettä mutta ei auttanut.\nOnhan kyseessä varmasti lämmityspiirin varoventtiili?\nMinä vaihdan varoventtiilit aina, mikäli ongelmia esiintyy. Ne maksaa alan miehelle alle kympin. Ne tuppaavat vikaantumaan, koska jouset väsyvät.\nPaisuntasäiliö riippuu sen tyypistä. Jos kyseessä on kalvopaisuntasäiliö, niin yleensä niissä on auton venttiili ilman lisäämistä varten. Jos avaat venttiilin ja sieltä tulee nestettä eikä ilmaa, niin kalvo on rikki. Kumipussin vaihtaminen voi onnistua, mutta samalla kannattaa vaihtaa myös se ilmaventtiili. Laiskana olen alkanut vaihtaa paisuntasäiliöt sellaisenaan. Jos tulee vain ilmaa mutta vähän, niin eikun pumppaamaan lisää.\nViimeksi asensin paketin, missä oli paisuntasäiliö ja ylipineventtiili samassa paketissa. Ei maksa kovinkan paljon ja oli nopea vaihtaa.\nKuvan vasemmalla alhaalla oleva putkisko kuva. Näin mä oletan että on tuo mikä tiputtaa.\nJa toi hana ylipaineventtiilissä on melko herkkä, tulee vettä ja ihan kuin tulis hiukan ilmaa.Onko normaalia?\n42,8 KB Katsottu: 199\nSiis käyttöveden ylipaineventtiilikö se siellä tiputtaa?\nNäin on näppylät. Olisko iltasuihkun jälkeen lämmitetty vesi laajetessaan lorauttaa venttiilistä...\nEli toimii normaalisti.\nNäyttää olevan sekotusventtiili. Takaiskuventtiili estää lämmityslaitteessa taphtuvan veden lämpölaajenemisen tasaamisen vesijohtoverkkoon, joten ylimääräinen paine purkautuu varoventtiilistä. Varoventtiilin pitäisi kestää 10 bar laukeamatta.\n"Ilma" voi tosin kertoa vakavammasta ongelmasta. Onko mahdollista, että jostain syystä lämpötila boilerissa on liian korkea ja kyseessä onkin höyry? Mikä on veden lämpötila laitteen yläosassa erityisesti aamulla? Termostaatin maksimin pitäisi olla 65 C. Onko vesi ennen sekoittaja tätä kuumempaa? Jos niin vika on syytä etsiä termostaatista.\nMittaa lämpötiloja ja kerro tulokset.\nReactions: Kimsking ja Jolberious\n55 ylä ja oisko ollu 50 ala\nLisäsin petkunpätkän venttiilistä lattiakaivolle. Ja hommasin valmiiksi ylipaineventtiilin, koitin kiertää auki venttiiliä mutta on kuule tiukassa, joten jätin siihen.


Syy opettajien pettymykseen: Harjoituskoulujen oppilaat ovat liian kilttejä? - Oma raha - Ilta-Sanomat\nJulkaistu: 16.7.2013 17:04 , Päivitetty: 16.7.2013 17:05\n– Työelämässä aloittavien pitäisi saada jonkinlaista mentorointia. Jos kokee ammatin arjen vaikeaksi, niin varmaan sitä muutaman vuoden jaksaa puskea sisulla, kunnes tulee raja vastaan, arvioi Turun opettajankoulutuslaitoksen opiskelijoiden ainejärjestö Opexin puheenjohtaja Aleksi Aho.\nHelsingin Sanomien mukaan luokanopettajakoulutukseen hakevien määrä kasvoi taas tänä vuonna sadoilla. Työelämässä tapahtuu alkuvuosien jälkeen kuitenkin jotain, mikä saa peräti joka neljännen opettajan harkitsemaan leikistä luopumista ja alan vaihtoa, kertoo Opettajien ammattiliitto. Kulminaatiopiste on liiton mukaan noin viiden vuoden kohdalla.\nOpexin puheenjohtaja Aho arvelee, että ristiriita odotusten ja työelämän välillä voi syntyä opintoihin sisältyvistä harjoittelujaksoista huolimatta. Kaikki alkuvaiheenharjoittelut tehdään yliopistojen ylläpitämissä normaalikouluissa, jotka on tarkoitettu nimen omaan harjoitteluun.\n– Jotkut kokevat, että näissä kouluissa lapset ovat liian kilttejäkin. Silloin voi olla suuri hyppäys, jos omalle kohdalle tulee työelämässä oppilaita, jotka tarvitsevat erityistä tukea. Työelämän alussa pitäisi ottaa haltuun muutenkin paljon uusia asioita samaan aikaan.\nSaman asian nostaa esiin Oulun luokanopettajaopiskelijajärjestö Olon puheenjohtaja Henri Hand.\n– Harjoittelussa ei saa ihan realistista kuvaa työelämästä. Luokassa saattaa olla jopa viisi aikuista. Kun harjoittelee opettamista, rinnalla on yksi työelämässä oleva opettaja ja kolme opiskelijakollegaa, sanoo Hand.\nHand arvelee, että syy aloittaneiden opettajien uranvaihtomietteisiin on uupumus. Moni vasta valmistunut opettaja saattaa olla sen verran perfektionisti, että haluaa suoriutua mahdollisimman hyvin ja näyttää, että pärjää työssään, sanoo Hand.\nMyös opettajaan kohdistuneet vaatimukset ovat muuttuneet.\n– Ennen vanhaan opettajat keskittyivät itse opetukseen, ja kasvattaminen jäi vähemmälle. Lasten kotikasvatuskin oli silloin vähän erilaista. Nykyään opettajan ammatista suuri osa on kasvattamista, ja ohessa tulee se opettaminen, sanoo Hand.\nHand näkee työpaikalla mentoroimisen hyvänä asiana. Sellaista tosin tapahtuu luonnostaankin monissa kouluissa. Myös aloittaneen opettajan ja kokeneemman opettajan henkilökemioilla on vaikutusta hommaan.\n– Täällä opiskelevat ovat todella motivoituneita ja innoissaan. On hieman vaikea vastata, miksi työelämässä motivaatio alkaa osalta katoamaan, sanoo Peducan puheenjohtaja Liisa Kokkoniemi.\nPeduca on Helsingin yliopistossa kasvatustiedettä ja luokanopettajiksi opiskelevien ainejärjestö.\nKokkoniemen mukaan hyvä keino laimentaa ristiriitaa voisi olla alumnitoiminta, jossa hiljattain valmistuneet ja työssä olevat vanhat opiskelijat tulisivat kertomaan työelämästä.\nNäissä ammateissa saa helpoimmin asuntolainaa\nPankeissa pidetään silmällä sitä, miten työllisyysnäkymät eri aloilla kehittyvät. Jollei työskentele terveydenhuollossa, määräaikaisen työntekijän on vaikeaa saada asuntolainaa. Missä ammateissa voi saada lainaa ilman vakituista työsuhdettakin? Lue lisää ›


Helsingin Uutiset -otteluennakko: Kärkikamppailu Mosalla – ”Tulossa hyvä joukkue vastaan” – EräViikingit\nHelsingin Uutiset -otteluennakko: Kärkikamppailu Mosalla – ”Tulossa hyvä joukkue vastaan”\n6.11.2021 Teemu Espo\nEräViikingit – TPS sunnuntaina 7.11.2021 klo 17:00 Mosahalli, Helsinki – Otteluennakon tarjoaa Helsingin Uutiset.\nSunnuntaina Mosahallille saapuu vieraita Turusta, kun TPS saapuu testaamaan EräViikinkien vireen. EräViikingit lähtee kotiotteluun makoisista lähtökohdista, kun pelit ovat sujuneet viime aikoina mainiosti. EräViikingit viilettääkin kuuden ottelun voittoputkessa. TPS -ottelu on EräViikingeille viikon toinen kotiottelu. Keskiviikkona Koovee vieraili Mosalla, kyseisestä ottelusta EräViikingit haki lopulta täyden pistepotin 10-5 voitolla. Keskiviikon Koovee-peli oli varsin viihdyttävää salibandya ja maaleja mätettiinkin runsain määrin. Kooveeta vastaan EräViikingit sai onnistumisia laajalti, kun jokainen ketju onnistui maalinteossa. Sunnuntaina on odotettavissa tiukka taisto pisteistä, kun sarjan kärkijoukkueet iskevät yhteen. Syyskuussa joukkueet kohtasivat Kupittaalla, jolloin EräViikingit haki pisteet mukaansa lukemin 3-4.\nVieraaksi saapuva TPS on myös esiintynyt viime aikoina vahvasti. TPS kukisti viikon sisään SB-Pron kahdesti, sekä haki vakuuttavan vierasvoiton Oulusta Rankkojen Ankkojen vieraana. TPS saapuu Mosan sunnuntaihin taatusti revanssihengellä, ja haluaa kääntää syyskuussa koetun kotitappion EräViikingeille voitoksi. TPS on takonut viimeisissä otteluissaan todella paljon maaleja, joten EräViikinkien puolustus, sekä maalivahtipeli joutuu varmasti kovaan testiin. TPS majailee tällä hetkellä sarjataulukossa sijalla neljä ja pisteitä se on kerännyt 17. F-Liigan kärkitaistossa on tällä hetkellä mukana neljä joukkuetta, jotka ovat hieman karanneet muilta. EräViikingit pitää hallussaan kakkossijaa ja pisteitä joukkue on kerännyt 26.\nTulossa hyvä joukkue vastaan, joten meiltä vaaditaan hyvää valmistautumista ja peli-ilmettä. Meillä on alla hyviä pelejä, joten eiköhän jatketa voittoputkea sunnuntaina. Varmasti on viihdyttävä peli tulossa, kun kaksi taitavaa joukkuetta kohtaa, joten tulkaahan Mosalle katsomaan!\nMaura Paajanen onnistui keskiviikkona kahdesti maalinteossa.\nOttelu käyntiin Mosahallilla sunnuntaina 7.11.2021 klo 17:00. Liput edullisimmin ennakkoon Ticketmasterista. Ottelu nähtävissä myös Ruutu+ palvelussa.\nEräViikingit: Sofia Mittentag 11. 10+6=16, Taru Nordman 11. 8+7=15\nTPS: Milla Nordlund 9. 16+7=23, Laura Rantanen 9. 7+11=18\n11.8.2018 | Otteluraportti\nEV C-tytöt – FBC Turku / 3 – 0\nEräViikinkien valmistavat ottelut kohti Naisten Salibandyliigaa jatkuvat keskiviikkona ja torstaina\n29.8.2018 | Otteluraportti\nTervetuloa mukaan kaikille avoimeen kuntosählyyn!\n10.9.2018 | Joukkueet\nEV B-tytöt Akatemia – GrIFK/NS / 1 – 3


Pöytäkirja 25.06.2019/Pykälä 46\nKuopio Innovation Oy:n purkamisen valmistelun aloittaminen\nKaupunginvaltuusto on 5.9.2016 päättänyt osana palvelualueorganisaation jatkokehittämistä, että Kuopio Innovation Oy:n toiminta integroidaan osaksi kaupungin elinvoimapalveluja ja yhtiön mahdollinen lakkauttaminen ratkaistaan myöhemmin. Yhtiön liiketoiminta on siirretty 20.12.2016 allekirjoitetulla kauppakirjalla Kuopion kaupungille. Yhtiön hallinnoimat hankkeet on myös siirretty pois yhtiöstä.\nYhtiöllä ei ole ollut enää varsinaista liiketoimintaa vuodesta 2017 lukien. Yhtiötä on pidetty yllä tavaramerkkien kumoamiseen liittyvien oikeudenkäyntien vuoksi ja oikeudenkäynnit on nyt saatu päätökseen.\nYhtiöllä ei ole kassavarojen ohella (45.428,51 euroa, per 13.6.2019) muuta merkittävää omaisuutta tai velkoja. Yhtiön hallussa vielä olevilla tavaramerkeillä ei ole myöskään todettu olevan käyttöarvoa. Yhtiöllä ei ole henkilökuntaa.\nYhtiön omistus jakautuu seuraavasti:\nKuopion kaupunki 68 %\nTechnopolis Kuopio Oy 24 %\nSavonia-ammattikorkeakoulu Oy 4 %\nItä-Suomen yliopisto 4 %.\nKuopio Innovation Oy:n hallitus on 13.6.2019 esittänyt, että Kuopion kaupunki suurimpana omistajana ryhtyy toimenpiteisiin yhtiön purkamiseksi.\nOmistajaohjausjaosto linjaa ohjeena jatkovalmisteluun, että ryhdytään toimenpiteisiin Kuopio Innovation Oy:n purkamiseksi. Asia tuodaan myöhemmin päätöskäsittelyyn omistajaohjausjaoston esityksestä kaupunginhallituksen kautta kaupunginvaltuustolle.\nPäätös Merkittiin, että Pekka Kantanen poistui esteellisenä (yhteisöjäävi) kokouksesta tämän asian käsittelyn ajaksi. Antti Kivelä toimi puheenjohtajana tämän asian käsittelyn aikana.\nOmistajaohjausjaosto linjasi ohjeena jatkovalmisteluun, että ryhdytään toimenpiteisiin Kuopio Innovation Oy:n purkamiseksi. Asia tuodaan myöhemmin päätöskäsittelyyn omistajaohjausjaoston esityksestä kaupunginhallituksen kautta kaupunginvaltuustolle.


WäkerrysWerstas: lokakuuta 2015\nTyynyt samalla tekniikalla kuin seinävaate. Krokotiilivirkkausta ja nahkaa. Toinen puoli vaaleaa kangasta.\nLähettänyt Mervi T klo 18.45 Ei kommentteja:\nTunnisteet: krokotiilivirkkaus, nahka, seinävaate, tyynyt\nOsallistuin kesällä Suuri käsityö-lehden Seinävaate-kilpailuun. Tänään tuli kirje asiaan liittyen. Kilpailuun on osallistunut 77 tekijää ja työtä. Minä sijoituin työlläni 3-10 joukkoon! Hymiö smile Palkitut työt esitellään Kädentaidot -messuilla ja Suuri käsityö-lehdessä. Tässä kuva työstäni.\nLähettänyt Mervi T klo 18.04 2 kommenttia:\nTunnisteet: Kädentaidot-messut, seinävaate, Suuri käsityö-lehti\nHuh! :) Instagramiinkin tuli tehtyä tili ja pikkuhiljaa lisäilen sinnekin kuvia.\nViikonloppuna tuli pyörähdettyä mökillä. Tässä muutama maisemakuva.\nLähettänyt Mervi T klo 12.24 Ei kommentteja:\nPikkuhiljaa laitan parveketta talviteloille. Tyynyt talveksi sisälle.\nLähettänyt Mervi T klo 11.14 Ei kommentteja:\nTunnisteet: parveke, talviteloille, tyynyt\nLöysin kangaskätköistäni viime vuoden Kädentaidot -messuilta ostamani kissakankaat. Ompelin niistä pieniä vetoketjullisia pussukoita.\nLähettänyt Mervi T klo 16.42 Ei kommentteja:\nTunnisteet: kissakangas, Kädentaidot-messut, pussukka\nKoulussa värjätyistä kankaista tehtiin sisustustauluja. Pingotettiin styroxpalojen ympärille. Kiinnitys nuppineuloilla. Taulut löysi paikkansa työhuoneen seinältä.\nLähettänyt Mervi T klo 16.38 Ei kommentteja:\nTunnisteet: kankaan värjäys, sisustustaulu\nEilispäivän virkkaus. Unisieppari.\nKehikko virkattu kiinteillä silmukoilla ulkoreunaan. Pysyy paremmin muodossaan kun roikkuu seinällä. Lanka on Nako Buotique moonlight ja virkkuukoukku nro 2,5.\nLähettänyt Mervi T klo 9.42 Ei kommentteja:\nEilisillan väkästys. Messumatosta tehty matto kissan hiekkalaatikon eteen. Hillitsee hiekan leviämistä pitkin kylppäriä. Tassukuviot kiinnitetty muutamilla käsinpistoilla.\nLähettänyt Mervi T klo 8.05 Ei kommentteja:\nTunnisteet: hiekkalaatikko, kissa, käsinpisto, matto, messumatto, tassukuvio


Ilvekselle piste heikkotasoisesta ottelusta Oulussa • Tampereen Ilves\nOulussa nähtiin heikkotasoinen kamppailu, jossa tuomiot nousivat pääosaan. Kumpaakaan joukkuetta ei suosittu, mutta ottelu latistui tuomioiden ja umpisurkean ylivoimapelaamisen kombinaatiosta. Ilveksen 0-1 johto kääntyi ottelun lopulla 2-1 jatkoaikatappioon ja Ilvekselle jäi illasta kotiintuomisiksi yksi piste.\nKarvisen ulosajo avauserän ainoa muistettava asia\nAvauserä käynnistyi tasaisena Kärppien kuitenkin hallitessa lievästi kenttäpeliä. Ottelun ensimmäinen maalipaikka tuli Kärppien slovakkisentteri Michal Kristofille, jonka laukaus oli lurahtaa Antti Lehtosen varusteista sisään. Ilves vastasi 400 liigaottelua täyteen saaneen Juha Leimun kierrolla, jonka jälkitilanteesta Joona Ikonen sai kiekon tolppaan Veini Vehviläisen varusteiden kautta nollakulmasta.\nTuomaristo muutti avauserän suuntaa antamalla Otto Karviselle suihkutuomion aloitustilanteesta, jossa laiturina pelanneen Karvisen maila nousi Mike Halmon päähän ajassa 7:52. Jos rangaistus aiheutti ihmetystä, niin Ilveksen ylivoimapelaaminen oli valitettavan ennakoitavan surkeaa. Viiden minuutin ylivoima ei tuottanut kuin yhden puolittaisen paikan, jossa pirteästi pelannut Joona Ikonen oli yllättää Vehviläisen.\nHätäisimmät tuulettivat kotijoukkueen maalia reilun 13 minuutin kohdalla, kun Oskar Osalan yritys oli lipua maaliin, mutta Antti Lehtonen sai kiekon juuri ajoissa haltuunsa. Ilveksen yksi harvoista paikoista tuli Arttu Ruotsalaisen vahvan pelin kautta Teemu Rautiaiselle, mutta tämän laukaus suuntautui liian keskelle.\nLopulta hyvin valjuksi jäänyt avauserä jäi maalittomaksi. Erää kuvastaa se, että Ilveksen isosta ylivoimasta huolimatta kumpikaan joukkue ei päässyt huippupaikoille.\nIlves tappaa alivoimat ja iskee avausosuman\nToisen erän alkuun tuli tunnetta, kun Jani Hakanpää taklasi Mike Halmoa tämän menettäessä tasapainoaan. Matt Generous ei sulattanut tilannetta vaan otti oikeudet omiin käsiinsä. Lopulta tuomaristo jakoi ajassa 21:56 tilanteesta rangaistukset. Generous ja Hakanpää lähtivät suihkuun tappelusta Generouksen saadessa kaksiminuuttisen myös aloittamisesta. Samasta tilanteesta tomittiin myös Mike Halmolle 5+20minuuttia ja näin Kärpät pääsi pelaamaan seitsemän minuuttia yhden miehen ylivoimalle. Myöhemmin tilanteen nauhalta nähneenä tuomio on kyseenalainen, sillä Mike Halmon tökkäisy oli muodollinen. Sama on tasapuolisuuden nimissä sanottava myös avauserän ulosajosta.\nKärpät teki vastaavan surffailun kuin Ilves avauserässä pelaten ala-arvoista ylivoimaa. Tasottoman ottelun luonteeseen sopien liigan paras joukkue onnistui pelaamaan seitsemän minuuttia ilman kelvollista tilannettakaan. Yllättävän kuumassa ottelussa lämpöä saatiin lisää, kun Teemu Lepaus otti pienen kontaktin alueensa ulkopuolella olleeseen Vehviläiseen ja painit olivat ottelun saavuttaessa puolivälinsä jälleen tosiasia.\nRaksila alkoi kiehumaan Oskar Osalan saadessa kaksiminuuttisen Juha Leimun kampituksesta ajassa 30:37. Ilveksen ylivoima oli totaalisen tuloksetonta ja ottelun taso näytti vaipuvan kohti Mariaanien hautaa. Kun ottelu oli saavuttanut pohjakosketuksensa iski Ilves. Ajassa 33:10 Juho Liuksiala iski Ilveksen 0-1 johtoon pelattuaan Jerry Ahtolan kanssa hyvän syöttölaudan. Liuksialan kauden viides oli hyvä rannelaukaus.\nKärpätkin tuntui heräävän otteluun Ilveksen maalin myötä ja se piti välillä kiekkoa pitkiä aikoja. Paras paikka tuli Mikko Niemelälle, jolta kiekko karkasi parhaassa maalintekopaikassa. Kärppien pyöritys sai palkintonsa, kun ajassa 37:40 Juha Leimu esti Jyri Junnilaa. Kärppien ylivoima oli parempaa, mutta Antti Lehtonen nappasi pari hyvää torjuntaa ja toisen erän jälkeen siirryttiin erätauolle Ilveksen johdossa 0-1.\nKärpät tulee tasoihin kolmannessa\nIlves aloitti kolmannen erän hyvällä sykkeellä, mutta huippupaikkoja pelissä ei juurikaan tuntunut syntyvän. Kärppien ylivertaisesti paras paikka syntyi Tino Metsävainion upean haastamisen jälkeen. Maali oli jo tyhjänä, mutta viimeistely ontui pahasti. Ajassa 43:56 ottelun rangaistukset jatkuivat, kun Panu Mieho sai 2+10 minuuttia kyynärpäähuitaisustaan.\nKärpät sai verkon heilumaan ylivoimallaan, mutta sekin aiheutti lähinnä huvitusta hyvältä paikalta lähteneen laukauksen heilauttaessa sivuverkkoa. Ottelun erotuomarit eivät saaneet kunnioitusta edes kotikannustajilta, kun Joose Antonen oli seuraava hieman helposti jäähylle lähtevä pelaaja hipaistuaan Vehviläistä ajassa 46:21. Ilves pelasi kuitenkin hyvää alivoimaa ja Kärpät jäi aseettomiksi.\nErikoinen ottelu eteni mitäänsanomattomissa merkeissä. Kotiyleisö raivostui ajassa 53:10 Joose Antosen pukatessa Michal Kristoffin pää edellä laitaan, mutta tuomaristolla oli kahvitauko. Seuraavassa hyökkäyksellä Ilveksellä oli pitkästä aikaa tilanteita Eemeli Suomen johdolla, mutta ilman tulosta. Viitisen minuuttia ennen loppua Arttu Ruotsalainen murtautui läpiajoon, mutta Vehviläinen piti hyvin patjansa yhdessä.\nOttelun luonteelle kuvaavasti Kärpät tuli tasoihin ajassa 56:11 Aleksi Mäkelän keskelle suuntautuneen laukauksen upotessa hyvin ottelussa torjuneen Lehtosen taakse helpohkosti tasoittaen lukemiksi 1-1. Ilves sai oman mahdollisuutensa ajassa 58:41 Nicklas Lasun kampittaessa Jarkko Parikan. Ilves otti samassa ajassa aikalisän ja lähti hakemaan voittomaalia ylivoimalla. Ilves sai ylivoimansa pyörimään hyvin, mutta lopulta varsinainen peliaika päätettiin lukemissa 1-1.\nKärpät ratkaisee jatkoajalla\nIlves aloitti jatkoajan ylivoimalla, mutta ylivoima-aika kaatui heikkoihin syöttöihin. Jäähyn päättyessä siirryttiin pelaamaan neljällä neljää vastaan, jossa ainoa paikka syntyi Jarkko Parikalle tämän nousun päätteeksi. Kun pelaaminen siirtyi kolmelle kolmea vastaan meni tuomaristolta ohitse korkea maila, joka kohdistui Tuomas Salmelaan.\nLopulta Kärpät nappasi kaksi pistettä, kun Jasper Lindsten iski voittomaalin ajassa 64:34.\nLähde: Liuksiala | Myrrä


Kuopion Lyseo » Kiva kesä – tapahtumia lapsille ja nuorille\nKiva kesä kokoaa runsaasti toimintaa lapsille ja nuorille!\nJos kesäsäät eivät suosi, voi lomaa viettää vaikka nuorisotaloilla, museoissa tai liikuntahalleissa. Kuopion museoihin pääsevät aina alle 18-vuotiaat ilmaiseksi, ja museoissa on tarjolla monipuolisia näyttelyitä ja opastuksia eri-ikäisille lomailijoille. Liikkis-kortilla kaikki alle 18-vuotiaat voivat käyttää rajattomasti Niiralan ja Lippumäen uimahalleja ja niiden kuntosaleja sekä Kuopio-hallin kuntosalia ja juoksurata-aluetta. Kortin hinta on 20 € ja se on voimassa elokuun loppuun saakka. (Huom! Kaupungin kuntosaleille on 15 vuoden ikäraja. Sitä nuorempien harjoittelu tapahtuu vanhemman tai valmentajan läsnä ollessa. Turvallisuussyistä alle 13-vuotiaita lapsia ei saa ottaa mukaan kuntosalille.)\nTutustu Kiva kesän ohjelmaan osoitteessa www.kuopionseina.fi/kiva-kesa\nKiva kesän tapahtumat tuottavat Kuopion kaupunki sekä kuopiolaiset järjestöt ja seurakunnat.


Hotellit, joissa on esteettömiä huoneita – Pueblo | Hotels.com\nHotellit – Esteettömät huoneet – Pueblo\nHotellit, joissa on esteettömiä huoneita – Pueblo\nEtsi hotelleja, joissa on esteettömiä huoneita – Pueblo\nAvaa kartta, jossa näkyy hotellit esteettömillä huoneilla – Pueblo\nPueblo – Etsitkö hotellia, jossa on esteettömiä huoneita?\nHotellit, joissa on esteettömiä huoneita, kohteessa Pueblo\nVaraa esteetön huone kohteessa Pueblo ja nauti matkastasi.\nVoit etsiä ja lukea 3753 aitoa arvostelua, joita ovat kirjoittaneet matkailijat maasta Suomi ja monesta muusta maasta. Voit ennen yöpymistä tutustua kuviin hotelleistamme, jotta löydät täydellisen majoituksen matkallesi kohteeseen Colorado.\nSivustollamme voit lukea muiden asiakkaiden näkemyksiä. Lisäksi sivustollamme on TripAdvisorin ja Expedian arvosteluja. Näin voit ennen majoituksen varaamista vertailla kohteessa Pueblo sijaitsevia hotelleja, joissa on esteettömiä huoneita.\nEtsi ja varaa majoitus kohteen Pueblo hotellissa, jossa on esteettömiä huoneita, ja hyödynnä Parhaan hinnan takuu.\nNäin saat parhaat tarjoukset kohteeseen Pueblo\nHuoneen hinta kohteessa Pueblo maksaa keskimäärin 44 €/yö, mutta sinun ei silti tarvitse maksaa näin paljon.\nKaikki hotellien erikoistarjoukset kohteessa Pueblo, Colorado\nViime hetken hotellitarjoukset kohteessa Pueblo, Colorado\nNäytä kaikki hotellit, joissa on esteettömiä huoneita – Pueblo


Lumo Lifestyle: Milloin viimeksi\nNina haastoi minut vastaamaan erilaisiin kysymyksiin. Alkuperäisessä haasteessa kysymyksiä oli ollut 34 kpl, mutta Nina oli karsinut monet pois; helpompi vastat ja lukeakin.\nKiitos siis haasteesta Nina, tässä vastauksiani.\nEhkä viime vuonna. Tulin loppukesästä melkoisen väsyneenä kotia päin, kun jalkakäytävällä pyöräilijä pyyhkäisi takaapäin minua hipoen ohi. Säikähdin ja hermostuin ja huusin perään "Miksei kadun toisella oleva pyörätie kelpaa?". Päädyimme sanaharkkaan kun pysähtynyt, ihan aikuinen pyöräilija alkoi inttämään, ettei sillä ole väliä missä ajaa. Ääneni taisi kohota aika sfääreihin. Kotona hävetti ja vähän naurattikin, tapanani ei todellakaan ole rähjätä tuntemattomien eikä tuttujenkaan kanssa.\nJa ennenkuin joku hermostuu pyöräilijöiden mustamaalauksesta; ajan itsekin fillarilla, mutta elän kuten saarnaan. Ajan pyörätiellä ja jos jossain tulee paikka jossa ei ole pyörätietä ja kadulla ajaminen hirvittää tietöiden tai liikenteen takia, hyppään fillarin selästä ja talutan.\nOlen luopunut työsuhdeautosta jo vuosia sitten, enkä enää aja päivittäin, mutta ajotaito on kyllä pysynyt yllä. Kävin äidin luona ja kaupassa viimeksi autolla.\nJoskus ennen koronaa. Kättelyt, halaukset ja poskisuudelmat ovat jääneet. Saa nähdä jos, kuinka ja milloin ne palaavat taas osaksi arkea.\nEn osaa sanoa milloin olisin ollut kunnolla pelokas. Hetkellisiä pelästymisiä on toki useinkin.\nKoronakaan ei ole saanut minua varsinaisesti pelokkaaksi. Olen käyttäytynyt koronavastuullisesti etäisyyksiä pitäen, maskia käyttäen ja käsiä pesten, mutta olen myös käynyt miltei joka päivä töissä ja käyttänyt myös julkisia, tosin maksimissaan noin 15 minuutin matkoja -ja väljää on ollut.\nOlen itkenyt läheisen hiipuvan voinnin takia ihan pari päivää sitten. Ystävien rakkaiden hevosen ja kissan yllättävät kuolemat saivat myös kyyneleet kihoamaan silmiin.\nHerkkuihin haksahdan liian usein, mutta en yleensä lounaaksi. Tällä viikolla tosin söin jäätelön lounasaikaan.\nEn ole kovinkaan karvainen, mutta sääret sheivailen näin kesäaikaan useamman kerran viikossa.\nEn ole kovinkaan kateellinen, enkä oikein muista milloin olisin tuntenut kunnolla kateutta. Yhden kateuden hetken muistan hyvin vuosien takaa. Seisoin ystävän uuden, juuri remontoidun asunnon spa-henkisessä valtavassa, ikkunallisessa kylpyhuoneessa. Silloin tunsin kateuden piston, meillä kun on hyvin pieni kylpyhuone. Naurahtaen totesinkin, että nyt on iskenyt spa-kateus!\nKahteen indeksirahastoon menee joka kuukausi, hajautan ajallisesti ja maantieteellisesti. Osakkeiden ostamisessa olen tällä hetkellä odotuskannalla, sillä osakkeiden hinnat tuntuvat nyt olevan korkealla. Toisaalta vähän harmittaa, etten ole lisännyt muutamaa omistamaani taisaisessa nousussa ollutta osaketta kun ne ovat tuntuneet kalliilta siihen hintaan nähden jolla olen niitä ostanut joskus. Mutta kaikkihan me oltaisiin miljonäärejä, jos kurssien nousut ja laskut osaisi ennustaa etukäteen.\nSijoitan tulevaisuuteeni; eläkevuodet tuntuvat karkaavan aina vain kauemmaksi ja pahaa pelkään, että eläkkeet myös pienenevät. Varautuminen ajoissa vanhuuden päiviin onkin mielestäni viisasta.\nSAIT OLLA YKSIN? Yön yli olin yksin muutama viikko sitten kun Siippa oli työmatkalla Turussa pari päivää.\nViime kesänä olin päivän Tallinnassa kun koronatilanne oli hyvä molemmissa maissa. EK eli ennen koronaa olin Berliinissä tammikuussa 2020, se olikin kiva matka.\nEilen! Sain Siipalta joululahjaksi illallisen ravintola Albinassa. Lahjakortti oli menossa umpeen, joten suuntasimme eilen Veturitalleille syömän. "Kello 15 on uusi kello 19. " eli päivällinen oli melko aikaisin. Nythän aukioloajat jatkuivat, mutta varatessa pöytää ei saanut myöhemmin. Ruoka oli ihanaa ja ravintola täynnä iloisia ruokailijoita.\nSöin myös Uudenmaankadun Pennyssä salaatin tällä viikolla. Emme normaalioloissakaan syö usein ravintolassa, mutta etenkin nyt ulkona syöminen tuntuuu todelliselta juhlalta.\nÖöh, ehkä päivittäin, vaikken mikään kova kiroilija olekaan. Kiroilen lähinnä itsekseni ja ohimennen kun jotain pientä sattuu - ja sitähän sattuu päivittäin.\nVarmaankin kunnalisvaaliehdokasta miettiessä. Mietin mitä asioita ja arvoja haluaisin ehdokkaani ajavan.\nOstamani peiteväri oli vähän liian tummaa, mutta olen sekoittanut sitä kesäaikaan liian vaalean peitevärin kanssa ja saanut näin sopivan sävyn.\nEn ihan tällä lauseella, mutta samalla tarkoituksella ihan joka päivä, montakin kertaa. Välillä jompikumpi vain ojentaa käden ja sitten istutaan sohvalla hetki käsi kädessä Netflixiä katsoen tai lukien. Rakkaus on pieniä tekoja.\nOliko mitään tuttua, kuinka sinä vastaisit?\nHaastan Milloin viimeksi -kysymyksiin vastailemaan Marjon ja Tarun. Olisi kiva kuulla teidän vastauksia näihin kysymyksiin.\nHeli-Hannele - Beach House Kitchen 14.6.2021 8.00\nNäitä on aina yhtä mielenkiintoista lukea! Minulla odottaa tämä haaste sopivaa hetkeä, toivottavasti pian ehdin vastailemaan. Tuonne Albinaan haluan päästä syömään, sitä on niin kehuttu. On kyllä luksusta kaikki ulkona syöminen ja terassilla istuminen, ihana että säätkin suosivat ulkona olemiseen!\nTuuli - Lumo Lifestyle 15.6.2021 16.26\nAlbina oli todella hyvä. Me emme pahemmin anna tavaralahjoja toisillemme, kun "kaikkea on". Sen sijaan tällaisia elämyksiä jaamme mielellämme yhdessä. Oli vielä tavallista juhlavampaa syödä ravintolassa pitkän kaavan mukaan pitkästä aikaa.


Suomelle parin km:n levyinen vuokra-alue Saimaan kanavalta - Ihmiset | HS.fi\nSuomelle parin km:n levyinen vuokra-alue Saimaan kanavalta\nTeknillinen neuvottelu- kierros saatu päätökseen Saimaan kanavan Neuvostoliiton puoleisen osan vuokraaminen Suomelle on edistynyt niin pitkälle, että asiaa tutkinut sekakomitea eilen sai työnsä valmiiksi. – – – Lehtemme eilen saamien tietojen mukaan sopimus sisältää mm.\nKuvamme Saimaan kanavan vuokraamiseen liittyvien asiapapereiden ratifiointitilaisuudesta valtioneuvoston juhlahuoneistossa. Allekirjoittajina vasemmalla ministeri V. G. Bakajev ja oikealla eduskunnan puhemies Kauno Kleemola. Neuvostoliittolaisen avustajan takana vasemmalta lukien suurlähettiläs Kirsanov, Neuvostoliiton täkäläinen suurlähettiläs A. V. Zaharov, ulkoministeri Veli Merikoski, osastopäällikkö Olavi Mattila ja ministeri Sigurd von Numers. Suomalaisena tulkkina ja avustajana on konsuli Kustaa Loikkanen. (KUVA: Lehtikuva)\n28. elokuuta 1962 Teknillinen neuvottelu- kierros saatu päätökseen Saimaan kanavan Neuvostoliiton puoleisen osan vuokraaminen Suomelle on edistynyt niin pitkälle, että asiaa tutkinut sekakomitea eilen sai työnsä valmiiksi. – – – Lehtemme eilen saamien tietojen mukaan sopimus sisältää mm.